hotchpotch/miracl-hf-unified huggingface dataset:
పురుషోత్తముడు (పద్యకావ్యం)
పురుషోత్తముడు చిటిప్రోలు కృష్ణమూర్తి వ్రాసిన కావ్యము. ఈ పద్య కావ్యానికి 2008 కేంద్ర సాహిత్య పురస్కారం లభించింది. ఇది పొట్టి శ్రీరాములు తెలుగు విశ్వవిద్యాలయం 2009 సంవత్సరం పద్యకవితా పురస్కారం లభించింది. 
అట్టడుగున దేశభక్తి ప్రధానాంశంగా ఉన్న కావ్యం పురుషోత్తముడు. పురుషోత్తముని పాత్ర చిత్రన దేశభక్తి నేపథ్యంలో భారతీయ సంస్కృతికి ప్రతీకగా తీర్చిదిద్దబడింది.
దుష్టుడు, దేశద్రోహి, బానిస స్వభావం కలిగిన "ఆంభి’ పాత్ర చిత్రణ చక్కగా ఉంది. అంభి - అతని చెల్లెలు ప్రార్థనాదేవి సంభాషణ నాటకీయంగా రక్తికట్టింది. స్త్రీలు అబలలు కారు, సబలలు అని నొక్కి చెపుతూ ప్రార్థనాదేవి తన అన్న అంభికి లలితాదేవి చండికగా మారడాన్ని గుర్తు చెయ్యడం రమ్యంగా, ఉంది. ప్రతినాయకుడైన అలెగ్జాండర్ శౌర్యాన్నికూడా కవి నిష్పక్షపాతంగా వీరరసాత్మకంగా ప్రశంసించారు. ఈ వీర కావ్యంలోని యుద్ధవర్ణనలు నన్నెచోడ, తిక్కనల యుద్ధ వర్ణనలను జ్ఞప్తికి తెస్తున్నాయి. పురుషోత్తముని సైన్యం అలెగ్జాండర్ సైన్యంతో తలపడడం, పురుషోత్తముని ఏనుగులు చెలరేగి యిరువైపుల దళాలను నాశనం చేయటం, అలెగ్జాండర్ - పురుషోత్తముల ద్వంద్వయుద్ధం మొదలైనవన్నీ కళ్ళకు కట్టినట్లుగా వర్ణించారు.
అలెగ్జాండర్ దండయాత్రల గురించి తెలిసిందే. ఆయని ఎదిరించిన ధీరోదాత్తుడు పురుషోత్తముడు వారి చారిత్రక గాథను అక్షరీకరించిన కృష్ణమూర్తి తన కావ్యంలో వారిలో ఎవరో ఒకరిని విజేతగా నిలపలేదు. ఎవరూ జయించలేదు, ఎవరూ ఓడిపోలేదు. ఇద్దరూ పరస్పరం స్నేహార్ధ్రతతోనే యుద్ధాన్ని విరమించారు. అంటారు. మరో సీనియర్ రచయిత మొవ్వ వృషాద్రిపతి మాటల్లో చెప్పాలంటే ఈ దేశభక్తి భరిత కావ్య రచనమును, మహా సమర్ధతతో ప్రతి సన్నివేశ రసానుభూతితో, ప్రతిభావ్యుత్పత్తులతో ప్రతి పద్యమును రసోల్బణముగ రచించిరి.
ఆయన ప్రాచీన మహాకవుల పద్యాలకు ఏ మాత్రం తీసిపోకుండా, ఏ విధమైన దోషాలు లేకుండా, స్వచ్ఛంగా, తీర్చిదిద్దారు. అందుకు ప్రతిపద్యమూ నిదర్శనమే.ధర్మమనునది సూక్షమై తనరుచుంతు
గ్రాహ్యమియ్యది యియ్యది కాదటంచు 
నేర్పఱుచుటెంత ప్రతిభా మహిష్టులకును 
జాలదుస్తర మొక్కక సమయమాదు.ఇది చాలా చిన్న పద్యం. ధర్మాన్ని గురించి రాస్తూ.. ఇలా అందరికీ అర్ధమయ్యేలా చెప్పడం కృష్ణమూర్తి శైలీ విన్యాసం. కావ్యంలో పదకొండు వందలకు పైగా పద్యాలున్నాయి.
బార్హస్పత్య సూత్రములు
బార్హస్పత్య సూత్రములు లేదా లోకాయత సూత్రములు హైందవ నాస్తిక తత్వం అయిన చార్వాక తత్త్వానికి మరియు భౌతికవాదానికి మూలాలు. శని గ్రహాలలో ఒకరైన బృహస్పతిచే ఇవి రచించబడ్డాయి.
ఈ సూత్రాల ప్రకారం, పంచమహాభూతాలు ఐన భూమి, నీరు, అగ్ని, గాలి మరియు ఆకాశం తప్పితే, ఈ సృష్టిలో ఏమీ లేదు. ఈ అంశాల కలయికతోనే చైతన్య శక్తి, మరియు బుద్ధి జనిస్తుంది.
చార్వాకం ప్రకారం
తాత్పర్యము: జీవితమంతయు సుఖముగ జీవించు. మృత్యువు కంటిచూపు నుండి తప్పించుకొనే జీవుడు లేడు. శ్మశానంలో కాలి బూడిదై పోయిన తర్వాత ఈ దేహము మరల తిరిగి వచ్చునా?
తాత్పర్యము: జీవితమంతయు సుఖముగ జీవించు. అప్పు తెచ్చుకొనైనా నేతిని సేవించు. శ్మశానంలో కాలి బూడిదై పోయిన తర్వాత ఈ దేహము మరల తిరిగి వచ్చునా?
తాత్పర్యము: స్వర్గం అనేది లేదు, ఉపవర్గాలు లేవు, ఆత్మ లేదు, పరలోకము లేదు, మోక్షము లేదు. వర్ణాలు, వారి వృత్తులు, వాటివలన కలిగే ఫలాలు కూడా లేవు.
తాత్పర్యము: అగ్నిహోత్రాదులు, యజ్ఞాలు, (ఋగ్, యజుర్, సామ) వేదాలు, యజ్ఞఓపవీతాలు, భస్మలేపనాలు ఇవన్నియు బుద్ధి లేనివారు, మనుషులు కాని వారు బ్రతకలేక, ఇతరులను మూర్ఖులు చేసి బ్రతుకుదెరువు పొందాలనుకొనే బ్రాహ్మలు సృష్టించినవి.
సర్వదర్శన సంగ్రహంలో వీటి ప్రస్తావన ఉన్నది కానీ, సంపూర్ణంగా సూత్రముల ఆనవాలు లేవు.
నాస్తిక దర్శనాలలో చార్వాకం, బౌద్ధం, జైనం వస్తాయి. ఇవి వేదాల ప్రమాణాలను విశ్వసించవు.
జాజఱ పాటలు
జాజఱలను పేరు తెలుగులో తొలిసారి పాల్కూరికి సోమనాధుడు వాది అతని కాలమునాటికి జాజఱ పాటలు వాదుకలో నుండినట్లు తెల్పినాడు. అయితే ప్రభాకరశాస్త్రిగారు అన్నమాచార్య చరిత్ర పీఠికలో చెప్పినట్లు, షోడశ పాత్రలు కలిగి రెండు రెండు ప్రాసలుగల 'చర్చరి అన్న ప్రాకృతుల పదమే జాజర గా వ్యాప్తి చెందియుండవచ్చును. జాజర అంటే (ద్రవ్యరూపమైన) సుగంధ ద్రవ్యమని అన్నమయ్య పదాల ద్వారా కూడా తెలుసుకోవచ్చును. నాచన సోమన చెప్పిన " వీణా గానము వెన్నెల తేట| రాణమీరగా రమణుల పాట ప్రాణమైన పిన బ్రాహ్మణువీట| జాణలు మెత్తురు జాజఱపాట " కూడా పదహారు మాత్రలుగల పాదాలూ, రెండు ప్రాసలూ కలిగి ఈ లక్షణానికి సరిపోతుంది. అయితే ఈపాటలలోని ప్రత్యేకత, సంగీత లక్షణ గ్రంధాలు సావసంతోత్సవే అని చెప్పిన జాజఱ పాటలు పాడే సన్నివేశాన్ని "వీణాగానమూ, వెన్నెల తేటా, రమణుల పాటా, జాణల మెప్పూ" చెప్పి చక్కగా వివరించడము అని తగుర్తించుకోవాలి.
అన్నమయ్య (1424-1503) తన కాలానికి వాడుకలోనున్న ఇతర పల్లెల పదాలతో పాటు జాజఱ పాటలను కూడా రచించి వీటి నైజమును చక్కగా వివరించినాడు. పూర్వులు హిందోళ రాగము లో రచిస్తే అన్నమయ్య ముఖారి హిందోళ వసంతము లోనూ రచించినాడు.
జానపదుల గేయములకు రాగనిర్దేశ ముండదు. రాగనిషేధమూ ఉండదు. కనుక అభిలషితార్ధ చింతామణి కాలానికి హిందోళము లో నుండిన జాజఱ అన్నమయ్య నాటికి రాగము మార్చుకోవడము జరిగినది. జాజఱ పాటల సందర్భము అన్నమయ్య పదాలలో చక్కగా తెలిసిపోతుంది. వెంకటపతిపై వెలదుల నించేరు | సంకు మదంబుల జాజఱ అన్న పాదాలు జాజర అంటే (ద్రవ్యరూపమైన) సుగంధ ద్రవ్యమని చెప్పేస్తున్నాయి.దీనిలో కస్తూరి, పుప్పొడి, సుగంధ ద్రవ్యాలు చేరీ ఘుమఘుమలాడిస్తాయి.ఈ జాజరాటకు వీణాగానమూ, వెన్నెల తేట, రమణుల పాటా చేరి అందగిస్తాయి.
నేటికీ తెలంగాణ పు పల్లెటూళ్ళలో కాముని పున్నమపండుగ సందర్భాన ...జాజఱ పాటలు కోలాటము పాటలూ పురుషులు పాడుకుంటారు అని వదంతి.
అన్నవి ఒకదానిలోని తెండు పంక్తులు. ఈ పక్తులు "కిటతక కిటతక కిటతక కిటతక" అని చతురశ్రగతిలో నడుస్తాయి. మన కోలాటపు పాటలలో "గొల్లవారి వాడలకు కృష్ణమూరితీ, నీ, వేమి పనికొచ్చినావు కృష్ణమూరితీ" అని చాలా మటుకు చతురశ్రగతిలోనే ఉంటాయి.
దీనిలో జాజర పాటకున్న లక్షణాలు కనిపిస్తాయి.మన వాడుకలో జాజర పూర్తిగా దిగిపోయి "కాళ్ళాగజ్జా కంకాళమ్మా, వేగూచుక్కా వెలగామొగ్గా, మొగ్గాగాదు మోదుగనీడ, నీడాగాదూ నిమ్మలవామి, వామిగాదు వామింటికూర, కూరాగాదూ గుమ్మడిపండు, పండూ కాదూ పాపాయికాలూ, కాలుతీసి గట్టునపెట్టు" అన్న పిల్లల వినోదపుపాటగా మారిపోయింది ఈ జాజర పాట.
బ్లాక్ పాంథర్ పార్టీ
బ్లాక్ పాంథర్ పార్టీ లేదా బిపిపి ( సెల్ఫ్ ఢిఫెన్స్ కోసం మొదట బ్లాక్ పాంథర్ పార్టీ) దాని మాత్రమే అంతర్జాతీయ అధ్యాయం 1972 వరకు 1969 నుండి అల్జీరియా నిర్వహిస్తున్నట్లు 1982 వరకు ఒక విప్లవాత్మక నల్లజాతీయుల జాతీయ సోషలిస్టు 1966 నుండి యునైటెడ్ స్టేట్స్ లో ఉన్న సంస్థగా ఉండేది .
 1966 అక్టోబరు 15 న దాని ప్రారంభం వద్ద, బ్లాక్ పాంథర్ పార్టీ కోర్ ఆచరణలో పోలీసు అధికారుల ప్రవర్తన మానిటర్ మరియు ఓక్లాండ్, కాలిఫోర్నియా పోలీసు క్రూరత్వం సవాలు తన సాయుధ పౌరులు ' గస్తీ ఉంది . 1969 లో, కమ్యూనిటీ సామాజిక కార్యక్రమాలు పార్టీ సభ్యుల కోర్ సూచించే మారింది. బ్లాక్ పాంథర్ పార్టీ కమ్యూనిటీ సామాజిక కార్యక్రమాలు, పిల్లలు కార్యక్రమాలు విరివిగా ఫ్రీ బ్రేక్ఫాస్ట్, మరియు కమ్యూనిటీ ఆరోగ్య క్లినిక్లు వివిధ ఏర్పాటు చేశారు..
వినోదము
వినోదం అనేది ఆనందాన్ని ఇచ్చే, ప్రజలను ఉత్తేజపరచే మరియు వారి దృష్టిని తనపై నిలుపుకునే క్రీడ లేదా ఆట వంటిది, ఇది దైనందిన జీవితం నుంచి ఒక వ్యక్తి దృష్టి మరల్చగలిగే ఏదో ఒక విషయం. వినోద మనేది కొన్నిసార్లు హర్రర్ సినిమాల వంటివి ప్రజలను విచార పడేలా లేదా భయపడేలా అనుభూతిని కలుగజేయవచ్చు. వినోదంలో ఇంకా హాస్య ప్రదర్శనలు, తమాషాలు ఉంటాయి.
అరుణ్ సాగర్ (రచయిత)
అరుణ్ సాగర్ (జనవరి 2, 1967 - ఫిబ్రవరి 12, 2016) ప్రముఖ కవి మరియు సీనియర్ జర్నలిస్టు. ఈయన చివరగా టీవీ5 సీఈవోగా పనిచేశాడు. గతంలో పత్రికా రంగంలో పనిచేసిన సాగర్, అనంతరం ఎలక్ట్రానిక్ మీడియాకు మారాడు. పలు ఛానళ్లలో ఉన్నత పదవులను చేపట్టాడు. మేలు కొలుపు, మ్యూజిక్ డైస్, మ్యాగ్జిమమ్ రిస్క్ కవితా సంకలనాలు ఈయనకు మంచిపేరును తెచ్చాయి. తెలుగు కవిత్వంపై తనదైన ముద్రను వేశాడు.
ఇతడు ఖమ్మం జిల్లా, భద్రాచలంలో భారతీదేవి, టి.వి.ఆర్.చంద్రం దంపతులకు 1967, జనవరి 2వ తేదీన జన్మించాడు. ఇతడి విద్యాభ్యాసం భద్రాచలం,ఖమ్మం, విజయవాడ, విశాఖపట్టణం లలో జరిగింది. మానవపరిణామశాస్త్రము (ఆంత్రోపాలజీ)లో స్నాతకోత్తర పట్టా పొందాడు. ఆంధ్రజ్యోతి, సుప్రభాతం మొదలైన పత్రికలలో టి.వి9, టి.వి.10, టి.వి.5 మొదలైన టి.వి.ఛానళ్లలో జర్నలిస్ట్‌గా పనిచేశాడు.
ఇతడు ఫిబ్రవరి 12, 2016న ఒక ప్రైవేటు ఆసుపత్రిలో చికిత్స పొందుతూ మరణించాడు.
బాష్పీకరణ
బాష్పీకరణ అనేది దాని క్రిటికల్ పాయింట్ కంటే తక్కువ ఉష్ణోగ్రత వద్ద వాయు స్థితిలోని పదార్థం.
వోల్ట్
వోల్ట్ (చిహ్నం: ) అనేది ఎలెక్ట్రికల్ పొటెన్షియల్, ఎలెక్ట్రిక్ పొటెన్షియల్ భేదము, మరియు విద్యుఛ్ఛాలక బలం వంటి భౌతిక రాశులకు వాడబడే ప్రమాణం. ఈ ప్రమాణం మొదటి రసాయన ఘటం ఆవిష్కర్త అయిన అలెసాండ్రో వాల్టా యొక్క గౌరవార్థం ఆయన పేరు మీదుగా నామకరణం చేయబడినది.
"వోల్టు" అనే ప్రమాణం విద్యుత్ పొటెన్షియల్ ను కొలుచుటకు వాడుతారు. విద్యుత్ పొటెన్షియల్ అనునది ఒక రకమైన పొటెన్షియల్ శక్తి. ఇది ఒక ఒక వాహకంలో ఒక బిందువు నుండి వేరొక బిందువుకు విద్యుత్ ప్రవాహాన్ని ప్రవహింపజేసే శక్తి.
ఒక ఆంపియర్ విద్యుత్ ప్రవాహాన్ని ఒక వాహకంలో ఒక బిందువు నుండి వేరొక బిందువుకు చేరవేయడానికి కావలసిన శక్తి ఒక వాట్ అయితే ఆ రెండు బిందువుల మధ్య విద్యుత్ పొటెన్షియల్ భేదము ఒక ఓల్టు అవుతుంది. ఇది రెండు సమాంతర పలకలను అనంతంలో ఒక మీటరు దూరంలో ఉంచినపుడు వాటి మధ్య 1 న్యూటన్/కులూంబ్ విద్యుత్ క్షేత్రం సృష్టించబడితే వాటిమధ్య పొటెన్షియల్ భేదము ఒక ఓల్టుకు సమానమవుతుంది. అదనంగా ఇది ఒక కులూంబ్ విద్యుత్ ఆవేశాన్ని ఒక బిందువు నుండి వేరొక బిందువుకు ఒక వాహకంలో చేరవేయడానికి అవసరమైన శక్తి ఒక జౌల్ అయితే పొటెన్షియల్ భేదము ఒక ఓల్టు అవుతుంది. దీనిని ఎస్.ఐ పద్ధతిలో ఈ క్రింది విధంగా సూచిస్తారు:
ఇది ఆంపియర్ రెట్లు గల ఓంలు (విద్యుత్ ప్రవాహం రెట్లు నిరోధం ఓం నియమం) గా కూడా నిర్వచింపబడుతుంది. వాట్లు/ఆంపియర్ (ప్రమాణ విద్యుత్ ప్రవాహానికి సామర్థం), జౌల్ నియమం, లేదా జౌల్/కులూంబ్ (ప్రమాణ ఆవేశానికి శక్తి) గా కూడా నిర్వచింపబడుతుంది. ఇది ఎలక్ట్రాన్ ఓల్టు / ఎలెమెంటరీ ఛార్జ్ కు సమానంగా ఉంటుంది:
ఎం.ఎల్.నరసింహారావు
మాదిరాజు లక్ష్మీ నరసింహారావు (నవంబరు 7, 1928 - ఫిబ్రవరి 12, 2016) ప్రముఖ స్వాతంత్ర్య సమరయోధుడు, రచయిత మరియు సాహితీవేత్త.
ఇతడు ఖమ్మం జిల్లా కామేపల్లిమండలం పండితాపురం గ్రామంలో 1928, నవంబరు 7వ తేదీన జన్మించాడు. నిజాం నిరంకుశ పాలనకు వ్యతిరేకంగా పోరాడాడు. గాంధీజీ సిద్ధాంతాలకు ప్రభావితుడయ్యాడు. తెలుగు అకాడమీలో అసిస్టెంట్ ప్రొఫెసర్‌గా పనిచేశాడు. కోఠిలోని శ్రీకృష్ణ దేవరాయ ఆంధ్రభాషా నిలయంలో గత 50 ఏళ్లుగా కార్యదర్శిగా, గాంధీ జ్ఞాన్ ప్రతిష్ఠాన్ వ్యవస్థాపకులుగా, గాంధీ పీస్ ఫౌండేషన్ కార్యదర్శిగా సేవలందించారు.
ఆయనకు ఇద్దరు కుమారులు, ముగ్గురు కుమార్తెలు ఉన్నారు. 2012వ సంవత్సరంలో భార్య ప్రమీలాదేవి మరణించారు. 
ఇతడు 2016, ఫిబ్రవరి 12వ తేదీన హైదరాబాదులోని ఒక ప్రైవేటు ఆసుపత్రిలో చికిత్స పొందుతూ మరణించాడు.
ఇతడు దాదాపు 38 గ్రంథాలను రాజకీయ, చారిత్రక అంశాలపై రచించాడు. వాటిలో కొన్ని:
రాజీవ్ గాంధీ హత్య
రాజీవ్ గాంధీ హత్య, భారత మాజీ ప్రధానమంత్రి రాజీవ్ గాంధీని తమిళనాడు లోని చెన్నై సమీపంలో గల శ్రీపెరంబదూర్ లో ఎల్.టి.టి.ఇకి చెందిన ఆత్మాహుతి దళం మే 21 1991 న హత్య గావించింది. ఈ ఉదంతంలో సుమారు 14 మంది హతులైనారు. ఈ హత్యకు ప్రధాన సూత్రధారి తెన్మోజి రాజరత్నం. ఈమె థానుగా పిలువబడుతుంది. ఈ హత్యోదంతానికి శ్రీలంక లోని లిబరేషన్ టైగర్స్ ఆఫ్ తమిళ ఈలం (ఎల్.టి.టి.ఈ) సంస్థ ప్రధాన కారకులు. 
మాజీ ప్రదాన మంత్రి స్వర్గీయ రాజీవ్ గాంధీ గారు 1991 మే 21 వ తేదిన హత్య గావించాబడ్డారు. ఆయన ఎన్నికల ప్రచారంలో భాగంగా ఆయన మే 20 మధాహ్న సమయములో బయలుదేరి భువనేశ్వర్ మీదుగా, ఆంధ్రాప్రదేశ్ లోని కొన్ని నియోజకవర్గాలలో పర్యటించారు.
ఆయన పర్యటనకు వినియొగిస్తున్న విమానంలో సాంకేతిక సమస్య తలెత్తినప్పటికి చివరికి మరమత్తులు చేయించి సాయంత్రం 6.30ని, వైజాగ్ నుంచి బయలుదేరి చెన్నై చేరుకొన్నారు. సాయంత్రం 8.30ని, లకు స్థానిక కాంగ్రెస్ నాయకురాలు మరకతం చంద్రశేఖర్ గారితో కలసి గ్రాండ్ వెస్ట్రన్ ట్రంక్ (GWT) రోడ్దు ఆలయప్రాంగణములో ఉన్న సభాప్రాంగణానికి చేరుకున్నారు.
విపరీతంగా వచ్చిన జనాన్ని కేంద్ర, రాష్ట్ర భద్రతా బలగాలు వి.ఐ.పి లను కట్టుదిట్టమైన భద్రత ద్వారా ఆయన్ని కలవటానికి అనుమతించారు.అయినప్పటికి రాజీవ్ గాంధీకి తన కూతురు పాట వినిపించాలని వచ్చిన, మరకతం చంద్రశేఖర్ కూతురు దగ్గర పని చేసే లతకణ్ణన్ అనుమతి పొందిన వారితో పాటుగాథాను, శివరాజన్, హరిబాబులు (దర్యప్తులో ముఖ్యమైన ముద్దాయిలు గుర్తించబడ్డారు) కూడా వెళ్ళారు.థాను రాజీవ్ గాంధీ కాళ్ళకు నమస్కారం చేయటానికి వంగి తన నడుముకు ఉన్న RDX ప్రయోగించింది.ఆ విధంగా రాజీవ్ గాంధీ హత్య చేయబడ్డారు. ఈ చర్య విచరణ జరపడానికి డి.ఆర్.కార్తికేయన్ (ఐ.పి.ఎస్.) గారి అధ్యక్షతన సిట్ (Special Investigation Team) ను ఏర్పాటు చేశారు.ఈ కమిటి తన విచరణ హరిబాబు (ముద్దాయిలలో ఒకడు) తీసిన ఫొటొలు ఆధారంగా విచరణ ప్రారంభించారు. ఈ దర్యాప్తు బృంద విచారణ ప్రకారం ఈ హత్యలో భాగస్వామ్యులు అందరు LTTE (Liberation Tigers Of Tamil Eelam) కు చెందిన వారుగా గుర్తించింది.అంతేకాక వీరిలో కొందరి దగ్గర దొరికిన సమాచరం ప్రకారం వీరంత రాజీవ్ గాంధీ మీద విపరీతమైన ఆవేశంతో ఉన్నారు. దినికి కారణం శ్రీలంక భద్రత విషయములో జొక్యం చేసుకొని LTTE పై విరుచుకుపడ్డారు.అంతేకాక డి.ఎమ్.కె (DMK) పార్టీ LTTE సహాయపడుతుంది అని ఆ పార్టీ అధికరాన్ని రద్దు చేసి రాస్ట్రపతి పాలన విధించడం.అతి ముఖ్యమైన కారణం రాజివ్ గాంధీ మరల అధికారంలోకి వచ్చి మరల ప్రధానమంత్రి అవటం దాదాపు ఖరార్ అవ్వటం.మరల ఆయన ప్రధాని అయితే LTTE మనుగడ కష్టమని భావించడము. వీరు ముఖ్య ముద్దాయిలు శివరాజన్, శుభలను వీరు ప్రాణాలతో పట్టుకొనలేకపోయారు.
ఐపీఎస్ అధికారి కార్తికేయన్ ఆధ్వర్యంలో ఏర్పాటుచేసిన సిట్ హత్య జరిగిన ఏడాదిన్నర తర్వాత నివేదిక సమర్పించారు. 500 వీడియో క్యాసెట్లు, లక్ష ఫోటోగ్రాఫులను పరిశీలించి, వేలాదిమంది సాక్షుల్లో 1044 మంది సాక్షుల వాంగ్మూలాలను ఉదహరిస్తూ, 10వేల పేజీల వాంగ్మూలాలు, 1477 వస్తువులు, సాక్షులను కోర్టు ముందుంచి నివేదిక సమర్పించింది.
ఈ కేసును సుప్రీం కోర్ట్ ధర్మాసనం న్యాయమూర్తులు కె.పిథమస్, ది.పి.వాధ్వా, సయ్యద్ షా మొహమ్మద్ ఖ్వాద్రిల ఆధ్వర్యంలో నాలుగు మాసాలు చర్చ అనంతరం 1995 మే 5 న తుది తీర్పుగా కొందరు ముద్దాయిలకు ఉరి శిక్ష, మరి కొందరిని జీవిత ఖైదు విధిస్తు ఇది ఉగ్రవాద చర్య కాదు అని అభిప్రాయపడింది.
కె.బి.గోపాలం
కె.బి.గోపాలం పాపులర్ సైన్స్ రచయిత మరియు అనువాదకుడు.
ఇతడు 1953, జూన్ 16న మహబూబ్ నగర్ జిల్లా, యేనుగొండ గ్రామంలో జన్మించాడు. ఇతని తండ్రి పేరు కె.వి.నరసింహాచార్యులు. ఇతడు జంతుశాస్త్రంలో ఎం.ఎస్సీ. ప్రథమశ్రేణిలో ఉత్తీర్ణుడై బంగారు పతకాన్ని పొందాడు. బయోకెమికల్ జెనటిక్స్‌లో పి.హెచ్.డి. చేశాడు. జర్మన్ భాషలో డిప్లొమో చేశాడు. ఇతనికి తెలుగుతో పాటు ఇంగ్లీష్, హిందీ, ఉర్దూ, సంస్కృతం, తమిళ, కన్నడ, జర్మన్ భాషలలో ప్రవేశం ఉంది. ఇతడు డిగ్రీ కళాశాలలో అధ్యాపకుడిగా పనిచేశాడు. తరువాత ఆకాశవాణిలో చేరి సైన్స్ ఆఫీసర్‌గా, అసిస్టెంట్ స్టేషన్ డైరెక్టర్‌గా, స్టేషన్ డైరెక్టర్‌గా, డిప్యుటీ డైరెక్టర్‌గా వివిధ హోదాలలో హైదరాబాదు, ఆదిలాబాదు, న్యూఢిల్లీ కేంద్రాలలో పనిచేశాడు.
ఇతడు ఆంధ్రజ్యోతి, ఆంధ్రప్రభ వారపత్రిక, ఆంధ్రప్రభ దినపత్రిక, ఆంధ్రభూమి, చెకుముకి, పల్లకి, స్వాతి మాసపత్రిక, సితార, యోజన, బాలచంద్రిక మొదలైన పత్రికలలో ఎన్నో శీర్షికలను నిర్వహించాడు. లెక్కలేనన్ని వ్యాసాలను వ్రాశాడు. కథలు, కవితలు వ్రాశాడు. అనువాదాలు చేశాడు. సుమారు 35కు పైగా గ్రంథాలను ప్రకటించాడు. ఇతడి పుస్తకాలలో కొన్ని:
ఇతడు డి వెంకట్రామయ్య, కలువకొలను సదానంద, వాకాటి పాండురంగారావు, దేవరాజు మహారాజు,మధురాంతకం రాజారాం మొదలైనవారి కొన్ని ఎంపిక చేసిన కథలను తెలుగు నుండి ఆంగ్లంలోనికి అనువదించాడు. ఖలీల్ జిబ్రాన్ రచనలను తెలుగులోనికి తర్జుమా చేశాడు. మరణం అనే విషయంపై ప్రపంచ భాషలలోని పది కథలను ఎన్నుకుని వాటిని తెలుగులోనికి అనువదించి స్వాతి మాసపత్రికలో ధారావాహికగా ప్రకటించాడు.
ఇతడు ఆకాశవాణిలో విజ్ఞానపద్ధతి, మానవ వికాసం, ధ్వని, నిశ్శబ్దంలో ప్రేమనాదాలు, చొప్పదంటుప్రశ్నలు మొదలైన అనేక కార్యక్రమాలను రూపొందించాడు. దూరదర్శన్‌, జెమిని టీవి, ఈటీవి మొదలైన వాటికి ఎన్నో డాక్యుమెంటరీలను, కార్టూన్ ఫిల్ములను తెలుగులోనికి అనువదించాడు. ఆంధ్రకళావైభవం, ఆంధ్రనాట్యరీతులు మొదలైన టెలీ సీరియల్స్ వ్రాశాడు. ఈటీవి, ఈటీవి2 ఛానళ్లకు వేయికి పైగా ఎపిసోడులకు స్క్రిప్ట్ అందించాడు. హైదరాబాద్‌లోని బి.ఎం.బిర్లా ప్లానెటోరియం స్కై షోలకు స్క్రిప్ట్ వ్రాశాడు. కేవలం స్క్రిప్ట్ మాత్రమే అందించకుండా ఈటీవీ, జెమిని టీవీలలో కొన్ని కార్యక్రమాలకు నిర్మాతగా కూడా ఉన్నాడు. తిరుమల తిరుపతి దేవస్థానం వారి బ్రహ్మోత్సవాలను ఈటీవీ ద్వారా ప్రసారం చేశాడు.
ఇతడు దూరదర్శన్‌లో శాస్త్ర అనే క్విజ్ కార్యక్రమానికి ప్రయోక్తగా వ్యవహరించాడు. దూరదర్శన్ యూజిసి కార్యక్రమం Pursuit కు కూడా ప్రయోక్తగా వ్యవహరించాడు. 
ఇతడు ఆరా లీడర్‌షిప్ ఫౌండేషన్ తరఫున కోకాకోలా, భారతీ టెలికామ్‌, ఏషియన్ పేయింట్స్, వోల్టాస్, డా.రెడ్డీస్ లాబోరేటరీస్ మొదలైన కార్పొరేట్ సంస్థల ఉద్యోగులకు కమ్యూనికేషన్స్, పబ్లిక్ స్పీకింగ్, టైమ్‌ మేనేజ్‌మెంట్, లీడర్‌షిప్, స్ట్రాటజీ, యాటిట్యూడ్ బిల్డింగ్ వంటి అనేక విషయాలపై శిక్షణ ఇచ్చాడు. ఇతడు రీసోర్స్ పర్సన్‌గా సర్వశిక్షాఅభియాన్, అకాడమిక్ స్టాఫ్ కాలేజ్, ఉస్మానియా విశ్వవిద్యాలయం, ఆచార్య ఎన్.జి.రంగా వ్యవసాయ విశ్వవిద్యాలయం, హైదరాబాద్ కేంద్రీయ విశ్వవిద్యాలయం మొదలైన ప్రభుత్వ, ప్రభుత్వేతర సంస్థలకు శిక్షణ ఇచ్చాడు. ఆంధ్రమహిళాసభ లిటరసీ హౌస్‌లో నిరుద్యోగులకు, కంపెనీ ప్రతినిధులకు అనేక అంశాలపై శిక్షణాకార్యక్రమాలను నిర్వహించాడు.
ఇతనికి శాస్త్రీయ సంగీతం అంటే ఎక్కువ మక్కువ. అందుకే కర్ణాటక సంగీతానికి సంబంధించిన అనేక కీర్తనలను డిజిటలైజ్ చేసి అంతర్జాలం ద్వారా ప్రపంచానికి అందించాడు. ఇతడు కాంచీపురంలో శ్యామశాస్త్రి జయంత్యుత్సవాలను నిర్వహించడం మొదలుపెట్టాడు. దూరదర్శన్‌లో లలితగీతాల కార్యక్రమానికి గేయాలను రచించి అందించాడు. కొన్ని సైన్స్ గేయాలను కూడా వ్రాశాడు. ఇతడు వ్రాసిన గేయాలు క్యాసెట్ల రూపంలో కూడా వెలువడ్డాయి.
కంప్యూటర్ ఫ్యాన్
కంప్యూటర్ ఫ్యాన్ అనగా కంప్యూటర్ యొక్క క్రియాశీల శీతలీకరణ కోసం బయట నుండి కంప్యూటర్ లోకి చల్లగాలిని తీసుకునేందుకు, కంప్యూటరులోని వేడి గాలిని బయటకు తోసేందుకు, లేదా కంప్యూటరు లోని ఒక నిర్దిష్ట భాగాన్ని చల్లబరచుటకు హీట్ సింక్ అంతటా గాలిని కదిలించేందుకు కంప్యూటర్ కేసుకు జతపరచివున్న లేదా కంప్యూటర్ లోపల ఉన్న ఏదైనా ఫ్యాన్.
హవ్వ
బైబిల్ ప్రకారం అవ్వ అనే స్త్రీ ప్రథమ స్ర్త్రీగా కనపదడుతుంది. ఆదాము, అవ్వలను ఆది దంపతులుగా భగవంతుడు సృష్టించాడు. బైబిల్లో నరజాతి చరిత్ర వీరి నుంచే ఆరంభమైనది.
"అవ్వ" లేదా "ఏవ"అను ఈ పదమునకు హిబ్రూ భాషనందు "హవ్వ" మూలపదం.దీనికి అర్దం జీవమీయటం (జన్మనీయటం).అంటే ఈమె నరజాతి పుట్టుకకు మూలం అవ్వటంవచేత హవ్వ అయ్యింది.
ఈమెకు ఈషా (హీబ్రూ భాషలో "నరునితో సంబందం కలది" అని అర్దం ) మరియు ఆదాము (హిబ్రూ మూలాల ప్రకరం ఆది దంపతులు ఇద్దర్ని కలపి ఒకే వ్యక్తి అని అర్దం ) అను పేర్లు కలవు .
బైబిల్ ప్రకారం ఈమె దేవుని ఆలోచనలనుండి జన్మించింది.తరవాతి తరం తన గర్బం నుంచి జన్మించింది. ఏవ ఆదాము ప్రక్కటెముకనుండి కలిగినది.దినర్దం ఆదాముకు ఏవ బానిస, వాదుకొనె వస్తువు కాదు. వీరిద్దరు ఒకరే అన్న సమభావం కలగి ప్రేమతో జీవించాలని అని దైవ నిర్ణయం అంటూ బైబిల్ తెలియజేస్తోంది.
దేవుని సృష్టి కనుక ఆమె చాలా అందమైనది.టల్మాడ్ గ్రంథం ప్రకారం "ఏవను సారతో పొలిస్తే మనిషికి కోతికి వున్న అంతరం కనిపిస్తుంది.
ఇంతటి రూపవతి మొదట దైవ నిర్ణయం ప్రకరము నడుచుకున్నప్పటికి పిశాచాల మాటలు నమ్మి తాను చెడుటయేగాక ఆదామును కూడా ఆ పాప్ములోనికి లాగింది.భార్యగ, తల్లిగా రాణించిన తను తన తప్పును తెలుసుకోని పశ్చత్తాపం పోందగా భగవంతుడు క్షమించాడు.ఏవకు జన్మించిన షేతు వంశానికి చెందిన వాడు క్రీస్తు.ఏవ మరల మరియగ జన్మించింది.మొదట ఏవ దైవ ప్రణాలళికను భంగ పరచినా, రెండవ ఏవ మాత్రం పిశాచాలను ఓడించి సిలువ మరణనాన్ని పోంది పాపల్ని తొలగించిన క్రీస్తుకు జన్మను ఇచ్చింది.
తిరుమల వేంకట రాజగోపాలాచార్యులు
తిరుమల వేంకట రాజగోపాలాచార్యులు 20-12-1951 వ సంవత్సరం శ్రీమతి సుగుణావతి, వేంకట శ్రీనివాసాచార్యులు దంపతులకు తూర్పుగోదావరి జిల్లా రాజమండ్రిలో జన్మించారు.వీరి భార్య-వంగిపురం రాజ్యలక్ష్మి, వీరి కుమార్తె-రాధ వీరి స్వగ్రామం పశ్చిమగోదావరి జిల్లా పెంటపాడు గ్రామం.
సర్వశ్రీ జొన్నలగడ్డ మృత్యుంజయరావు, యస్వీ.జోగారావు, ఓరుగంటి నీలకంఠశాస్త్రి, బొడ్డుపల్లి పురుషోత్తం ప్రభ్రుతులు.
తండ్రి వేంకట శ్రీనివాసాచార్యులు, శ్రీ చల్లా కృష్ణమూర్తి శాస్త్రి, శ్రీ మధుసూదన ఓఝా.
భీమవరం కస్తూరిబా ప్రభుత్వ జూనియర్ కళాశాలలో ఆంధ్రోపన్యాసకునిగా 35 సంవత్సరములు పనిచేసి 31-12-2009లో పదవీవిరమణ చేశారు.
సాహిత్య ఆధ్యాత్మిక చింతన, లోక-గ్రంధముల పరిశీలన.వీరు గోవిందప్రియ ఆధ్యాత్మిక మాసపత్రిక సంపాదకులు.గ్రంథ రచనలు, ప్రచురణలు, ఆవిష్కరణలు, సాహిత్య ఆధ్యాత్మిక సభా నిర్వహణలు, పలు జాతీయ సదస్సులలో ప్రసంగాలు, జీయరు స్వాములు నిర్వహించే యజ్ఞ యాగాలలో ప్రవచనములు, గ్రంథ సమీక్షలు, పీఠికలు, రేడియో ప్రసంగాలు, పలు పురస్కారములు, జ్ఞాపికలు, ఇది అంతా సింధువులో బిందువు.
తిరుమల తిరుపతి దేవస్థాన మాసపత్రిక సప్తగిరిలో మరియు భారతి సాహిత్య మాస పత్రికలో వీరి గ్రంథము అన్నవిజ్ఞానము గ్రంథముపై గ్రంథ సమీక్షలు.
వగ్గెల మిత్రసేన
వగ్గెల మిత్రసేన ఖమ్మం జిల్లా అశ్వారావుపేట మాజీ ఎమ్మెల్యే. ఆయన భారత జాతీయ కాంగ్రెస్ పార్టీ రాజకీయ నాయకులు.
అశ్వారావుపేట మండలం సున్నంభట్టి గ్రామానికి చెందిన మిత్రసేన 2009 ఎన్నికల్లో ఎమ్మెల్యేగా ఎన్నికయ్యారు. 2009 నుంచి 2014 వరకు అశ్వారావుపేట ఎమ్మెల్యేగా మిత్రసేన సేవలందించారు. 2009లో కొత్తగా ఏర్పడిన అశ్వారావుపేట నియోజకవర్గం నుంచి కాంగ్రెస్ అభ్యర్థిగా మిత్రసేన విజయం సాధించారు.
గిరిజనులకు పోడు భూములపై హక్కును కల్పిస్తూ మహానేత వైఎస్సార్ హయాంలో రూపొందించిన అటవీహక్కు చట్టం, అటవీహక్కు పత్రాల పంపిణీని. సగానికిపైగా ఎస్టీ రిజర్వుడ్ స్థానాలున్న ఖమ్మం జిల్లా నుంచి ప్రారంభించడంతో వగ్గెల మిత్రసేనది కీలకపాత్ర. ప్రజల మనిషిగా పేరున్న ఆయన స్వగ్రామం సున్నంబట్టికి సర్పంచ్ గా ఎన్నికవావడం ద్వారా తన రాజకీయప్రస్థానాన్ని ప్రారంభించారు. కొంతకాలం అశ్వాపురం మార్కెట్ యార్డ్ చైర్మన్ గా 2007 నుండి 2009 మధ్య పనిచేశారు.
మిత్రసేనకు భార్య పోలమ్మ, కుమారుడు, కుమార్తె ఉన్నారు.
కొంతకాలంగా మూత్రపిండాల వ్యాధితో బాధపడుతూ నిమ్స్‌లో డయాలసిస్‌ పొందుతున్న ఆయన శనివారం తుదిశ్వాస విడిచారు.
పాలెపు సీతారామ కృష్ణ హరనాథ్
పాలెపు సీతారామ కృష్ణ హరనాథ్ (పి.ఎస్.ఆర్.కె.హరనాథ్) ఆంధ్రప్రదేశ్ రాష్ట్రానికి చెందిన ప్రముఖ న్యూరోసర్జన్‌ మరియు వైద్య శాస్త్రవేత్త.
ఆయన విజయనగరం జిల్లా గజపతినగరం లో నవంబరు 9 1927 న జన్మించారు. ఆయన తండ్రి పేరు గుంపస్వామి పాఠశాల ప్రధానోపాధ్యాయునిగా పనిచేసేవారు. హరనాథ్ ఎం.ఎ చదివి ఫార్మకోలజీలో డి.ఎస్.సి పట్టాను పొందారు. 1952లో ఎం.డి చేసారు. మద్రాసు మెడికల్ కాలేజీ స్టేన్లీ మెడికల్ కాలేజీ లో 17-2-1951న ప్రొఫెసర్ గా చేరారు. గుంటూరు మెడికల్ కళాశాల, ఆంధ్రా కళాశాలలలో ఫార్మకాలజీ అసిస్టెంటు ఫ్రొఫెసరుగా (1951 -57) కర్నూలు మెడికల్ కళాశాల ప్రొఫెసర్ గా (1957-79) పనిచేసారు. మెడికల్ ఎడ్యుకేషన్ హైదరాబాదు కు అడిషనల్ డైరక్టరుగా (1978-81), డైరక్టరుగా(1981-83), శ్రీ వెంకటేశ్వర విశ్వవిద్యాలయం ఫాకల్టీ ఆఫ్ మెడికల్ విభాగానికి డీన్ గా, 1975 లో కర్నూలు మెడికల్ కాలేజీ ఫార్మకోలజీ విభాగానికి ప్రొఫెసరుగా, ప్రిన్సిపాలుగా పనిచేసారు.
విజ్ఞాన శాస్త్ర సంబంధిత పరిశోధనలు అనేకం చేసారు. ఔషఠ నిర్మాణ శాస్త్రాన్ని అభివృద్ధి చేసారు. ఇండియన్ అకాడమీ ఆఫ్ మెడికల్ సైన్సెస్; ఆంధ్రప్రదేశ్ అకాడమి ఆఫ్ సైన్సెస్ సంస్థల ఫెలోషిప్ అందుకున్నారు. బ్రిటిష్ ఫార్మకాలజీ సొసైటీ సభ్యులుగా, ఇండియన్ ఫార్మకాల్జీ సొసైటీ అధ్యక్షులుగా 91977), అసోసియేషన్ ఆఫ్ ఫిజియోలసిస్ట్స్ అండ్ ఫార్మకోలజిస్ట్స్ ఆఫ్ ఇండియా సభ్యులుగా ఇండియన్ కౌన్సిల్ ఆఫ్ మెడికల్ రీసెర్చి గవర్నింగ్ బాడీ సభ్యులుగా ఘన కీర్తిని పొందారు. ఆంధ్ర విశ్వవిద్యాలయం వారి డి.ఎస్.సి (గౌరవ పట్టా) ని , డా.బి.సి.రాయ్ నేషనల్ అవార్డు(1978) ని అందుకున్నారు.
వైద్య శాస్త్ర పుస్తకాలను రచించారు. వైద్యపుస్తకాలను ప్రచురించారు.ఈయన రచనల ఆధారంగా అనేక వైద్య పుస్తకాలు ప్రచురించబడ్డాయి.
రామచంద్ర దత్తాత్రేయ లెలె
రామచంద్ర దత్తాత్రేయ లెలె () (జననం. 16 జనవరి 1928) భారతీయ వైద్య శాస్త్రవేత్త.
ఆయన జస్‌లోక్ ఆసుపత్రిలో నూక్లియర్ మెడిసన్ విభాగాన్ని స్థాపించారు.
ఆయన హైదరాబాదులో జనవరి 16 1928 న జన్మించారు. ఆయన తండ్రిపేరు దత్తాత్రేయ. ఎం.బి.బి.ఎస్ చదివి ఇంగ్లండ్ వెళ్ళి డి.టి.ఎం. అండ్ హెచ్ పట్టాఅను పొందారు. తొలుత ఔరంగాబాద్ లోని ప్రభుత్వ మెడికల్ కళాశాల హాస్పటల్ యొక్క మెడిసన్ విభాగంలో ప్రొఫెసర్ గా, హెడ్ గా 1960-63 మధ్య కాలంలో పనిచేసారు. ఆ తరువాత నాగపూర్ లోని గవర్నమెంటు మెడికల్ కళాశాల ప్రొఫెసరుగా 1963 నుండి 1968 మధ్య పనిచేసారు. బొంబాయిలోని ప్రభుత్వ మెడికల్ కళాశాల ఫొపెసరుగా 1972 నుండి 1978 వరకు పనిచేసారు. బొంబాయిలోని గ్రాంట్ మెడికల్ కాలేజీకి, సర్ జె.జె.గ్రూప్ ఆఫ్ హాస్పటల్స్ కు అధిపతి (డీన్) గా 1972-73 లో వ్యవహరించారు. 1973 నుండి 1978 వరకు జస్లోక్ హాస్పటల్ అండ్ రీసెర్చ్ సెంటర్ (బొంబాయి) లో ఛీఫ్ ఫిజీషియన్ గా, నూక్లియర్ మెడిసర్ ఛీఫ్ గా వ్యవహరించుతూ, అనేక పరిశోధనలు చేసారు. గ్రాంట్ మెడికల్ కళాశాల ప్రొఫెసరుగా ఉన్నారు. దేశాధ్యక్షునికి గౌరవ వైద్యులుగా కీర్తి గడించారు.
ఆయన జాతీయ, అంతర్జాతీయ ప్రముఖ వైద్య పత్రికలలో పలు పరిశోధనా పత్రాలను, అసంఖ్యాక రచనలను వెలువరించారు. అనేక గ్రంథరచనలు చేసారు. ప్రసిద్ధి పొందిన వాటిలో కొన్ని: ప్రిన్సిపల్స్ అండ్ ప్రాక్టీస్ ఆప్ నూక్లియర్ మెడిసన్, ఆయుర్వేద అండ్ మోడెర్న్ మొదలగునవి.
పరమాణు సంబంధిత వైద్య రంగంలొ గణనీయమైన పరిశోధన చేసి, అంతర్జాతీయ ఖ్యాతిని కూడా అందుకున్న ఆయన 1990లో గిప్టెడ్ టీచర్స్ అవార్డును, 1992 లో పద్మభూషణ్ పురస్కారాన్ని అందుకున్నారు. ముంబైలోని జస్లోక్ హాస్పటల్ లో గౌరవ స్థానాన్ని పొంది జీవిత పర్యంతం పరిశోధనలకే అంకితమయ్యారు.
రోమియో మరియు జూలియట్
రోమియో మరియు జూలియట్ అనేది విలియం షేక్‌స్పియర్ అతని కెరీర్ ప్రారంభంలో రాసిన ఒక విషాద భరిత నాటకం. ఇది ఇటలీ లో సెట్ చేయబడింది మరియు ఇది శత్రువులైన ఉన్నత కుటుంబాలకు చెందిన ఇద్దరు స్టార్ క్రాస్డ్ ప్రేమికుల మధ్య ప్రేమ గురించి వివరిస్తుంది. ఈ నాటకంలో వారు వారి విరోధ కుటుంబాలను కలిపేందుకు అంతిమంగా మరణిస్తారు. రోమియో మరియు జూలియట్ ఎల్లప్పుడూ షేక్‌స్పియర్ యొక్క అత్యంత ప్రసిద్ధ నాటకాలలో ఒకటి. ఇది ఒపేరా, బాల్లేట్, టెలివిజన్ నిర్మాణాలు, మరియు సినిమాలకు స్వీకరించబడింది. నేడు, ఈ ప్రధాన పాత్రలను ఆదర్శవంతమైన యువ ప్రేమికులు గా భావిస్తారు.
శ్రీ శ్రీనివాసన్
పద్మనాభన్ శ్రీకాంత్ "శ్రీ" శ్రీనివాసన్ (జననం: 1967 ఫిబ్రవరి 23) ఒక అమెరికన్ న్యాయవేత్త. శ్రీనివాసన్ చండీగఢ్లో జన్మించాడు. తమిళనాడు చెందిన ఈయన తల్లిదండ్రులు 1960లో అమెరికాకు వెళ్లి స్థిరపడ్డారు. ఈయన మే 2013 నుంచి కొలంబియా సర్క్యూట్ జిల్లా అప్పీల్స్ యునైటెడ్ స్టేట్స్ కోర్ట్ ఆఫ్ యునైటెడ్ స్టేట్స్ సర్క్యూట్ న్యాయమూర్తి. ఈయన 2013 మే 23 న 97-0 ఓట్లతో యునైటెడ్ స్టేట్స్ సెనేట్ చే ధ్రువీకరించబడ్డాడు. న్యాయమూర్తిగా నిర్ధారణకు ముందు ఇతను యునైటెడ్ స్టేట్స్ ప్రిన్సిపాల్ డిప్యూటీ సొలిసిటర్ జనరల్ మరియు ఇతను యుఎస్ సుప్రీం కోర్ట్ ముందు 25 కేసులు వాదించారు మరియు హార్వర్డ్ లా స్కూల్ లో ఒక లెక్చరర్ గా ఉన్నారు.
శ్రీనివాసన్ 1967 ఫిబ్రవరి 23 న భారతదేశంలోని చండీఘర్లో జన్మించాడు. ఇతను అమెరికాలో కాన్సాస్ రాష్ట్రంలోని లారెన్స్ నగరంలో పెరిగాడు. ఈయన స్టాన్ఫోర్డ్ విశ్వవిద్యాలయంలో చదువుకున్నాడు.ఆయన తండ్రి కన్సాస్ విశ్వవిద్యాలయంలో గణిత శాస్త్రంలో ప్రొఫెసర్. శ్రీనివాసన్ తల్లి సరోజ కన్సాస్ సిటీ ఆర్ట్ ఇన్‌స్టిట్యూట్‌లో బోధకురాలు. శ్రీనివాసన్ స్టాన్‌ఫోర్డ్ యూనివర్సిటీలో గ్రాడ్యుయేషన్ చేశారు. స్టాన్‌ఫోర్డ్ లా స్కూల్, స్టాన్‌ఫోర్డ్ గ్రాడ్యుయేట్ స్కూల్ ఆఫ్ బిజినెస్ నుంచి లా, బిజినెస్‌లో మాస్టర్స్ డిగ్రీ చేశారు. జార్జి బుష్‌ హయాంలో సొలిసిటర్‌ జనరల్‌కు అసిస్టెంట్‌గా వ్యవహరించారు. సుప్రీం కోర్టు రిటైర్డ్‌ జడ్జి శాండ్రా డే ఒకానర్‌కు క్లర్క్‌గా కూడా పనిచేశారు. ఈ రంగంలోకి 1995లో అడుగుపెట్టిన శ్రీనివాసన్‌ వివిధ స్థాయిల్లో విధులు నిర్వహించారు.
జన్మత: భారతీయుడైన 46 ఏళ్ల వ్యక్తి అయిన శ్రీ శ్రీనివాసన్ అమెరికాలో రెండవ అత్యున్నత న్యాయస్థానంలో న్యాయమూర్తిగా కొలువుదీరారు. శ్రీ శ్రీనివాసన్ భగవద్గీత సాక్షిగా కొలంబియా జిల్లా అప్పీల్ కోర్టు జడ్జిగా ప్రమాణస్వీకారం చేశారు. అమెరికాలో ఉన్నత న్యాయస్థానాలను అధిరోహించిన భారత సంతతి వ్యక్తులు ఇప్పటికే పలువురు ఉన్న విషయం తెలిసిందే. అయితే, శ్రీనివాసన్ అమెరికాలో రెండవ అత్యున్నత న్యాయస్థానంగా భావించే సర్క్యూట్ కోర్టు జడ్జిగా నియమితులైన తొలి భారతీయ అమెరికన్ గా చరిత్ర సృష్టించారు. ప్రమాణ స్వీకార కార్యక్రమానికి భారత ప్రధాని మన్మోహన్ సింగ్ భార్య శ్రీమతి గురుశరణ్ కౌర్, పలువురు న్యాయమూర్తులు హాజరయ్యారు. శ్రీనివాసన్ చండీగఢ్లో జన్మించారు. 1970లలో ఆయన తల్లిదండ్రులు అమెరికా వలసవెళ్లారు.
శ్రీ రాజా వత్సవాయి జగపతి బహద్దూర్ మహారాణి కళాశాల, పెద్దాపురం
శ్రీ రాజా వత్సవాయి జగపతి బహద్దూర్ మహారాణి కళాశాల పెద్దాపురం పరిసర ప్రాంతాలకు 1967 వ సంవత్సరం ఆగస్టులో స్థాపించబడిన మొట్టమొదటి కళాశాలశ్రీ రాజా వత్సవాయి జగపతి బహద్దరు మహారాణీ కాలేజీ 
తూర్పు గోదావరి జిల్లా పరిషత్ చైర్మన్, భారతీయ సంస్కృతీ ధర్మ పరిరక్షకులు
S.B.P.B.K. సత్యనారాయణ గారి విశేష కృషి వల్ల మహారాణీ కాలేజీ ఆగష్టు 1967 వ సంవత్సరంలో మహారాణీ సత్రం యొక్క మిగులు నిధులు నుంచి రూ. 90,000/, కాలేజీ కి అవసరమైన స్థలం కొనుగోలు నిమిత్తం సర్వారాయ ఎడ్యుకేషన్ ట్రస్టు నిధులు నుంచి రూ, 50,000/ మరియు ఇంకా ఇతర అవసారాల నిమిత్తం అయిన ఖర్చులను శ్రీ ముప్పన అంకయ్య సోదరులు పెద్ద మనసుతో స్వచ్చందంగా ఇవ్వగా పెద్దాపురం పరిసర ప్రాంత విద్యార్ధుల ఆశాదీపం మహారాణీ కళాశాల స్థాపన ఘనంగా జరిగింది.1967 ఆరోజుల్లో పెద్దాపురం పేరుకి డివిజన్ ముఖ్య కేంద్రం అయినప్పటికీ అక్షరాస్యతా శాతంలో అట్టడుగు స్థానంలో వుండేది. యస్ యస్ యల్ సి చదివిన వారి సంఖ్య వేళ్ళ మీద లెక్కించవచ్చు అంత తక్కువగా ఉండేది. జిల్లాల్లో రాజమండ్రి, కాకినాడ, పెద్దాపురం లాంటి ప్రాంతాలలో మాత్రమే హైస్కూళ్ళు ఉండటంతో సుదూర ప్రాంతాలనుడి విద్యార్థులు ఉన్నత విద్య కోసం పెద్దాపురం వచ్చేవారు. పెద్దాపురం ప్రజలలో ఎక్కువ శాతం మంది వ్యవసాయ, చేనేత, చేతి వృత్తులవారు కావడంతో చాలా మంది పేద విద్యార్థులు యస్ యస్ యల్ సి అత్యున్నత మార్కులతో ఉత్తీర్ణులైనప్పటికీ కళాశాల చదువుల కోసం చెన్నపట్టణం పోలేక కన్నీళ్లు దిగమింగుకొని కార్మికులుగానే స్థిరపడి పోయేవారు.
ఇవన్నీ దృష్టిలో ఉంచుకుని ప్రతీ విద్యార్థికి ఉన్నత చదువులు చేరువకావాలనే సత్ సంకల్పంతో మహానుబావుల విశేష పరిశ్రమ వల్ల కళాశాల స్థాపన జరిగింది.
1967 లో పి. యు. సి (P.U.C), బి. ఎ (B.A) మరియు బి.కామ్ (B.Com) లలో 200 మంది విద్యార్థులు-15 మంది స్టాఫ్ తో ప్రారంభమై,
తరువాత సంవత్సరమైన 1968 లో బి. ఎస్. సి (B.S.C) లో కొన్ని కాంబినేషన్లతో,
ఆ తరువాత 1969 సంవత్సరంలో పి. యు. సిని సైన్స్, ఆర్ట్స్, కామర్స్, విభాగాలలో రెండు సంవత్సరాల ఇంటర్ మీడియట్ గా మార్చడం,
జూలై 1987 లో అటానమస్ గా గుర్తిపు పొంది బి. ఎ - బి యెస్. సి కోర్సులలో గల అన్ని కాంబినేషన్ లు ( B.S.C. Mpac, Mpe – B.A. Epp, Ecf) లు జత చేయడం జరిగింది.
ఆ తరువాత 1993 - 94 నుంచి అటానమస్ వద్దు అనుకుని ఆంధ్రా యూనివర్సిటీ రెగ్యులేషన్ ఫాలో అవ్వడం,
2007 సంవత్సరం నుండి పి. జి కోర్సులు కూడా ప్రారంభించి
18 ఎకరాల సువిశాల స్థలం, విశాలమైన క్రీడా ప్రాంగణం, అనుభవజ్ఞులైన అధ్యాపక బృందం, క్రమశిక్షణతో కూడిన విద్య - అంకిత బావాన్ని అలవరిచే ఎన్ సి సి (N.C.C) - సామాజిక బాధ్యతను పెంపొందిచే ఎన్. యెస్. ఎస్. (N.S.S), రెడ్ క్రాస్,
పూర్తి స్థాయి సాంకేతిక పరికరాలతో కూడిన లాబరేటరీ - ఇ క్లాస్ రూమ్స్ - విద్యార్థులకు ఇంటర్నెట్ సౌకర్యం, అధునాతన లైబ్రరీ, తో అంచెలంచెలుగా అభివృద్ధి చెందుతూ దిన దిన ప్రవర్ధమాన మవుతూ నేటికి 2000 విద్యార్థులు, 60 టీచింగ్ స్టాఫ్ మరియు 50 నాన్ టీచింగ్ స్టాఫ్ తో సరస్వతీ నిలయంగా శోభిల్లుతుంది.
నీతి నిజాయితీకి మారు పేరుగా పిలువబడే రౌతులపూడి రైతుబిడ్డ - ఆర్.నారాయణమూర్తి చదివింది ఈ కాలేజీ లోనే
శేఖర్ గురేర
శేఖర్ గురేర లేదా చందర్ శేఖర్ గురేర (జననం 1965 ఆగస్టు 30) ఒక భారతీయ సంపాదకీయ కార్టూనిస్ట్, చిత్రకారుడు మరియు గ్రాఫిక్ డిజైనర్. ఇతడి రోజువారీ కార్టూన్లు కొన్ని ఆంగ్ల, హిందీ, ప్రాంతీయ భాషా వార్తాపత్రికలు కనిపిస్తాయి.
జింకు అయోడైడ్
జింకు అయోడైడ్ ఒక రసాయన సంయోగ పదార్థము.ఇది ఒక అకర్బన సమ్మేళన పదార్థం.జింకు/యశదం మరియు అయోడిన్ మూలకాల సమ్మేళనం వలన ఈ సంయోగ పదార్థం ఏర్పడినది.ఒక అణువు జింకు అయోడైడ్ లో ఒక పరమాణువు జింకు, రెండు పరమాణువుల అయోడిన్ ఉండును. జింకు అయోడైడ్ యొక్క రసాయన సాంకేతిక పదం ZnI.
జింకు మరియు అయోడిన్ లను నేరుగా రిప్లక్సింగ్ ఈథర్ లో రసాయన చర్య నొందించడం ద్వారా ఉత్పత్తి చెయ్యవచ్చును.సజల ద్రావణ స్థితిలో జింకును అయోడిన్‌తో చర్య జరిపించడం వలన కూడా జింకు అయోడైడ్ సంయోగ పదార్థాన్ని ఉత్పత్తి చెయ్యవచ్చును.
జింకు అయోడైడ్ తెల్లని ఘనపదార్థం. ఇది ఆర్ద్రతాకర్షణ (hydroscopic) సంయోగపదార్థం.అందువలన అనార్ద్ర (anhydrous ) పదార్థం గాలిలోని చెమ్మను త్వరగా గ్రహించి ఆర్ద్ర రూపాన్ని సంతరించు కుంటుంది. జింకు అయోడైడ్ యొక్క అణుభారం 319.22 గ్రాములు/మోల్. సాధారణ ఉష్ణోగ్రత వద్ద జింకు అయోడైడ్ సాంద్రత 4.74 గ్రాములు/ సెం.మీ. జింకు అయోడైడ్ సంయోగ పదార్థం యొక్క ద్రవీభవన స్థానం 446 °C(835 °F;719 K).జింకు అయోడైడ్ సమ్మేళనపదార్థం బాష్పీభవన స్థానం 1,150 °C (2,100 °F; 1,420K).అయితే బాష్పీభవన ఉష్ణోగ్రత వద్ద ఈ రసాయన పదార్థం వియోగం చెందును.జింకు అయోడైడ్ నీటిలో కరుగుతుంది.20 °C వద్ద 100 మి.లీ నీటిలో 450 గ్రాముల జింకు అయోడైడ్ కరుగుతుంది. జింకు అయోడైడ్ యొక్క ఫ్లాష్ పాయింట్ 625 °C (1,157 °F; 898K)
1150 °C వద్ద జింకు అయోడైడ్ ఆవిరులు(vapours) జింకు మరియు అయోడిన్ గా విఘటన చెందును.
సజల ద్రవణులలో అష్ట భుజ సౌష్టవమున్న Zn(H2O)62+, [ZnI(H2O)5]+ ను, మరియు చతుర్భుజ సౌష్టవమున్న ZnI2(H2O)2, ZnI3(H2O) −and ZnI42−.లను గుర్తించారు.
వత్సవాయి బుచ్చి సీతాయమ్మ
వత్సవాయి బుచ్చి సీతాయమ్మ పెద్దాపురం సంస్థానానికి చెందిన మహారాణి. ఈమె పెద్దాపురం సంస్థానాన్ని (1828 - 1833) మధ్యకాలంలో పరిపాలించిన శ్రీ వత్సవాయి రాజా రాయ జగపతి భార్య
=పాలనా కాలం=
శ్రీ వత్సవాయ రాయ జగపతి మహారాజు గారు పెద్దాపురం సంస్థానాన్ని 1797 నుండి 1804 వరకూ పరిపాలించి మరణించిన తరువాత, బుచ్చి సీతాయమ్మ పెద్దాపురం సంస్థానాన్ని 1828 నుండి 1833 వరకూ పరిపాలించారు
=మహారాణీ సత్రం నిర్మాణం=
అన్నార్తుల ఆకలి తీర్చేందుకే, రాజ్యాధికారం చేపట్టిన రెండేళ్ళ వ్యవధిలోనే 1828 లో పెద్దాపురంలో అమ్మన్న అనే పెద్ద జమీందారు యొక్క ఇల్లు స్వాధీనం చేసుకుని, సత్రాన్ని నిర్మించి, ఆ సత్రానికి నిర్వహణ నిమిత్తం ఐదు వందల ఎకరాల సుక్షేత్రమైన వ్యవసాయ స్థలాన్ని కేటాయించింది. వెనువెంటనే ఒంటిమామిడిలో మరొక సత్రాన్ని (ఈ సత్రం ఇప్పుడు కత్తిపూడికి మార్చబడింది) నిర్మింపచేసింది. నేటికీ ఈ సత్రాల ద్వారా ఎందరో పాదచారులు మరెందరో పేద విద్యార్థులు మూడుపూటలా కడుపు నిపుకుంటున్నారు.
=మహారాణీ కళాశాల=
ఆ తరువాతి కాలంలో వ్యవసాయ స్థలం ద్వారా వచ్చే ఆదాయంలో సత్రాల నిర్వహణకు పోగా మిగులు నిధులను - ఉన్నత విద్యకోసం వేరు ప్రాంతాలకు వలస పోతున్న విద్యార్థుల సౌకర్యార్దం 1967 సంవత్సరంలో బుచ్చి సీతాయమ్మ గారి జ్ఞాపకార్ధం పెద్దాపురంలో శ్రీ రాజా వత్సవాయి బుచ్చి సీతాయమ్మ జగపతి బహద్దూర్ మహారాణీ కళాశాల నిర్మాణం జరిగింది - ఈ నిర్మాణానికి శ్రీ రాజా వత్సవాయి కృష్ణమరాజ బహద్దరు గారు, భారతీయ సంస్కృతీ ధర్మ పరిరక్షకులు, శ్రీ..ఎస్.బి.పి.బి.కె.సత్యనారాయణ రావు గారు ప్రముఖ పాత్ర వహించారు. ఈ రెండు సత్రాలను 1969 వ సంవత్సరంలో జిల్లా పరిషత్ నుండి దేవాదాయ ధర్మాదాయ శాఖ వారు స్వాధీనం చేసుకుని అన్నదానాన్ని నిరంతరాయంగా కొనసాగిస్తున్నారు.
క్లస్టర్‌ బాంబు
సాధారణ బాంబుల వల్ల ఒక్క పేలుడు మాత్రమే జరుగుతుంది. కానీ క్లస్టర్‌ బాంబుల వల్ల భారీ సంఖ్యలో పేలుళ్లు జరుగుతాయి. ప్రతి బాంబులో భారీ సంఖ్యలో చిన్న బాంబులు ఉంటాయి. వీటిని రన్‌వేలను పేల్చివేయడానికి, పవర్‌ స్టేషన్‌లను ధ్వంసం చేయడానికి, భూమిలో ముందే అమర్చిన ల్యాండ్‌మైన్లను, రసాయన ఆయుధాలను ధ్వంసం చేయడానికి వాడతారు. వీటివల్ల చాలా ప్రమాదాలు పొంచి ఉన్నాయి.. కొన్ని సార్లు వీటిని పేల్చి నప్పుడు అందులో నుంచి వేరుపడ్డ చిన్న బాంబులు కొన్ని పేలకుండా మిగిలిపోయి.. తర్వాత ఆ ప్రాంతానికి వచ్చేవారికి ప్రాణాపాయంగా పరిణమిస్తుంటాయి. దీంతోపాటు ఈ బాంబును ప్రయోగించిన ప్రాంతం కొంత మేరకు పూర్తిగా ధ్వంసమైపోతుంది. అందుకే 2010లో దీని ప్రయోగంపై అంతర్జాతీయ సమాజం నిషేధం విధించింది.
విశ్వనాధ శబరి
విశ్వనాధ శబరి తిరుమల వేంకట రాజగోపాలాచార్యులు వ్రాసిన గ్రంథం.
ఉపనిషద్విజ్ఞానము,వేద రహస్యము,సంఖ్య యోగ రహస్యములు తెలిసినవారికి గాని శ్రీ రామాయణ భారతములు అంతు పట్టవు.శ్రీ విశ్వనాధ వారు సాధనగలవారు.ద్రష్టలు,జ్ఞానులు,ఉపాసకులు కూడా,కనుక వారి గూధమగు రామాయణాన్ని సామాన్యులు అర్ధం చేసుకోలేరు.శ్రీమాన్ రాజగోపాలాచార్యుల వారు వారి పితృపాదుల కటాక్షంచే ప్రకాశించిన అంతర్ద్రుష్టి కలవారు.కనుక విశ్వనాధ వారి శబరీ రామ సమాగమంలో ఆత్మ పరమాత్మ సమాగమంలో ఉండే సౌందర్యాన్ని రాసిక్యాన్ని,జ్ఞాన భక్తీ వైరాగ్య యోగముల సమ్మేళనముతో సాగిన శబరీ రహస్య తత్త్వాన్ని దర్శించి ,అనుభవించి ఆవిష్కరించారు.
అక్కపల్లి (రాచర్ల)
అక్కపల్లి (రాచర్ల) , ప్రకాశం జిల్లా రాచర్ల మండలానికి చెందిన గ్రామం.
ఈ ఆలయ అభివృద్ధి పనులకు, మెగా ఇంజనీరింగ్ కంపెనీ వారు, 2017,ఫిబ్రవరి-24వతేదీ శుక్రవారంనాడు, మహాశివరాత్రి సందర్భంగా 1,36 లక్షల రూపాయలను వితరణగా అందించారు. [2]
ఈ ఆలయంలో 2017,ఫిబ్రవరి-24వతేదీ శుక్రవారం మహాశివరాత్రి సందర్భంగా, 25వతేదీ శనివారం తెల్లవారుఝామున, వేదపండితుల ఆధ్వర్యంలో, శ్రీ గంగా పార్వతీ సమేత శ్రీ కనకసురభేశ్వరస్వామివారి కళ్యాణాన్ని కన్నులపండువగా నిర్వహించారు. ఈ సందర్భంగా స్వామివారలకు ఉభయదాతలు పువ్వాడ వంశీయులు పట్టు వస్త్రాలు సమర్పించారు. [3]
ఈ ఆలయం శ్రీ కనకసురభేశ్వరస్వామివారి ఆలయానికి దగ్గరలోనే ఉన్నది. ఈ మాత ఆలయంలో 2017,జులై-16వతేదీ ఆదివారంనాడు, ప్రత్యేకపూజలు నిర్వహించినారు, పొంగళ్ళు సమర్పించినారు, అష్టోత్తర శతనామావళి, కుంకుమపూజలు నిర్వహించినారు. [5]
పై రెండు ఆలయాల సమీపంలోని ఈ ఆలయంలో విగ్రహ ప్రతిష్ఠ నిర్వహించి, 41 రోజులైన సందర్భంగా, 2017-మార్చి-12వతేదీ ఆదివారం, ఫాల్గుణ పౌర్ణమి, హోలీ పండుగనాడు, స్వామివారికి వేదపండితులు ప్రత్యేకపూజలు, పంచామృత అభిషేకం, ఆకుపూజ, వనమాల పూజ, హోమం నిర్వహించారు. భక్తులకు అన్నప్రసాద వితరణ చేసారు. [4]
ఈ గ్రామంలో వెలిసిన ఈ అమ్మవారి 17వ ఆరాధనా మహోత్సవాలు, 2016,ఫిబ్రవరి-12వ తేదీ శుక్రవారంనాడు నిర్వహించారు. శుక్రవారం ఉదయం 7 గంటలకు శ్రీ కనుమర్లపూడి వెంకటసుబ్బయ్య ఇంటి వద్ద నుండి పటం, కలశాలను ఆలయానికి ఊరేగింపుగా తీసికొని వెళ్ళినారు. అనంతరం భక్తులు, దాతలు ప్రత్యేకపూజలు నిర్వహించారు. మద్యాహ్నం పూజా కార్యక్రమాలు, అన్నసంతర్పణ, సాయంత్రం భజన కార్యక్రమాలు నిర్వహించారు. ఈ సందర్భంగా నిర్వహించిన ప్రత్యేక భజనకార్యక్రమాలు వీనులవిందుగా సాగినవి. [1]
[1] ఈనాడు ప్రకాశం; 2016,ఫిబ్రవరి-13; 5వపేజీ.
[2] ఈనాడు ప్రకాశం; 2017,ఫిబ్రవరి-25; 2వపేజీ.
[3] ఈనాడు ప్రకాశం; 2017,ఫిబ్రవరి-26; 4వపేజీ.
[4] ఈనాడు ప్రకాశం; 2017,మార్చి-13; 4వపేజీ.
[5] ఈనాడు ప్రకాశం; 2017,జులై-17; 4వపేజీ.
వర్గమూలం
సంఖ్య యొక్క వర్గమూలం అనగా ఒక సంఖ్య అది దాని (స్క్వేర్డ్) చే గుణించేటప్పుడు మళ్ళీ మొదటి సంఖ్య ఇస్తుంది. ఉదాహరణకు 4 యొక్క వర్గమూలం 2, ఎందుకంటే 2 × 2 = 4. సున్నా కంటే పెద్ద లేదా సమాన సంఖ్యలు మాత్రమే నిజమైన వర్గ మూలాలు కలిగి ఉన్నాయి. సున్నా కంటే పెద్ద సంఖ్య రెండు వర్గ మూలాలు కలిగి ఉంటుంది: ఒకటి ధనాత్మకం (సున్నా కంటే పెద్దది) మరియు మరొకటి ఋణాత్మకం (సున్నా కంటే చిన్నది). ఉదాహరణకు 4 రెండు వర్గ మూలాలు కలిగి ఉంటుంది: 2 మరియు -2. సున్నా యొక్క వర్గమూలం మాత్రమే సున్నా. వర్గమూలమును ఆంగ్లంలో స్క్వేర్ రూట్ అంటారు, దీని చిహ్నం formula_1.
వర్గమూలాలతో మొత్తం సంఖ్య అది ఫర్‌ఫెక్ట్ స్క్వేర్ గా పిలవబడే మొత్తం సంఖ్య కూడా. మొదటి కొన్ని ఫర్‌ఫెక్ట్ స్క్వేర్‌లు: 0, 1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484, 529, 576, 625, 676, 729, 784, 841, 900, 961, 1024, 1089, 1156, 1225...
జింకు ఫ్లోరైడ్
జింకు ఫ్లోరైడ్ఒక అకర్బన రసాయన సమ్మేళనపదార్ధం.జింకు మరియు ఫ్లోరిన్ మూలకాల సంయోగం వలన జింకు ఫ్లోరైడ్ సంయోగపదార్ధం ఏర్పడినది.ఈ సంయోగపదార్ధం యొక్క రసాయన సంకేత నామం ZnF. జింకు ఫ్లోరైడ్ అనార్ద్ర/ నిర్జల మరియు జలయుత/సార్ద్ర రూపాలలోనూలభిస్తుంది. నాలుగు జలాణువులున్న సజల(hydrous) జింకు ఫ్లోరైడ్ రోంబోహెడ్రాల్ స్పటిక రూపసౌష్టవాన్ని కల్గి ఉండును. ఎక్కువ ద్రవీభవన స్థానం కల్గిన సంయోగపదార్ధం.ZnCl, ZnBr మరియు ZnI(జింకు అయోడైడ్) వంటి ఇతర జింకు సంయోగ పదార్థాల వలె కాకుండా, జింకు ఫ్లోరైడ్ నీటిలో కరుగుతుంది.
జింకు ఫ్లోరైడ్ ను పలు రకాల పద్ధతులలో తయారు చేస్తారు.
జింకు ఫ్లోరైడ్ తెల్లని సూదులవంటి స్పటికరూపంలో, ఘనరూపంలో ఉండును. జింకు ఫ్లోరైడ్ ఆర్ద్రతాకర్షణ కలిగిన సంయోగపదార్ధం.అనార్ద్ర జింకు ఫ్లోరైడ్ అణుభారం 103.406 గ్రాములు/మోల్.నాలుగు జలాణువులున్న నార్ద్ర/జలయోజిత జింకు ఫ్లోరైడ్ అణుభారం 175.45 గ్రాములు /మోల్.అనార్ద్ర జింకు ఫ్లోరైడ్ సాంద్రత 4.95గ్రాములు/సెం.మీ.మరియు నాలుగు జలాణువులున్న/జలయోజిత నార్ద్ర జింకు ఫ్లోరైడ్ సాంద్రత 2.30 గ్రాములు/సెం.మీ.అనార్ద్ర జింకు ఫ్లోరైడ్ ద్రవీభవన స్థానం 872°C (1,602°F; 1,145K).నార్ద్ర/జలయోజిత జింకు ఫ్లోరైడ్‌ను వేడిచేసిన 100°C వద్ద వియోగం చెందును.అనార్ద్ర జింకు ఫ్లోరైడ్ బాష్పీభవన స్థానం 1,500°C. జింకు ఫ్లోరైడ్ నీటిలో కరుగుతుంది. జింకు ఫ్లోరైడ్ yokka CAS # 7783-49-5 .
ఆణివిళ్ళ వేంకట శాస్త్రి
ఆణివిళ్ళ వేంకట శాస్త్రి గారు శాస్త్ర పారంగతులు మరియు బాలకాళిదాసు బిరుదాంకితులు.
ఆయన పశ్చిమ గోదావరి జిల్లా కాకరపర్తికి (కాకరపర్రు) చెందిన ఆణివిళ్ళ నారాయణ కవి కుమారుడు. ఈయన 18 వ శతాబ్దానికి చెందినవాడు. బాల కాళిదాస బిరుదాంకితుడైన శ్రీ ఆణివిళ్ళ వేంకట శాస్త్రి గారు సర్వ శాస్త్ర పారంగతుడు సకల శాస్త్ర వైదుష్యం ఉండటం చేత పెద్దాపురం సంస్థానం మహా ప్రభువులు, దార్లపూడి, విజయనగర మహా రాజుల చేత గొప్ప సన్మానాలు పొందాడు .వేంకట శాస్త్రి గారు గొప్ప అలంకారికులు. అలంకార సుధా సింధు రస ప్రపంచం ఆతని శేముషికి నిదర్శనాలు . చిత్ర చమత్కార మంజరిని పెద్దాపురం రాజు వత్సవాయి తిమ్మ జగపతికి అంకితమిచ్చాడు. చిత్ర కవిత్వముగా సూర్య శతకం రాసాడు. శ్రీ ఆణివిళ్ళ వేంకటశాస్త్రి గారికి వార్ధక్య దశలో పెద్దాపురం సంస్థానం వారు అగ్రహారం ప్రసాదించాలని సంకల్పించగా అప్పటి మంత్రి పాణంగిపల్లి రామచంద్రుడు గారి కుతంత్రము వల్ల నెరవేరలేదట. పాణంగిపల్లి రామచంద్రుడు తూర్పు గోదావరి జిల్లా, కె.గంగవరం మండలానికి చెందిన పాణంగిపల్లి, గ్రామమును అగ్రహారంగా పొందే నిమిత్తం అలా చేసాడని లోకోక్తి. నూజివీడు జమీందారులు మేక వెంకట నరసింగ అప్పారావుపై అప్పారాయ యశశ్చంద్రో దయ కావ్యాలు రాసాడు. మెచ్చిన రాజు వల్లూరుపల్లి అగ్రహారాన్ని ప్రదానం చేసాడు. అక్కడ సోమయాగం చేసాడు. “శ్రౌత సూత్రాలు” పై భాష్యం రాసాడు﻿.
రెనే లేనెక్
రెని థియోఫిల్ హయసింత్ లెనెక్ (1781 ఫిబ్రవరి 17 - 1826 ఆగస్టు 13) ఒక ఫ్రెంచ్ వైద్యుడు. ఇతను హొపిటల్ నెకర్ హాస్పిటల్ లో పనిచేస్తున్నప్పుడు 1816 లో స్టెతస్కోప్ కనుగొన్నారు మరియు వివిధ ఛాతీ పరిస్థితులు నిర్ధారించడానికి దానిని ఉపయోగించడం మొదలుపెట్టాడు. ఇతను 1822 లో కాలేజ్ డి ఫ్రాన్స్ లో ఒక లెక్చరర్ మరియు 1823 లో వైద్య ప్రొఫెసర్ అయ్యాడు. ఇతని ఆఖరి నియామకాలు హొపిటల్ డి లా ఛారిటీలో మెడికల్ క్లినిక్ యొక్క హెడ్‌గా మరియు కాలేజ్ డి ఫ్రాన్స్ లో ప్రొఫెసర్‌గా ఉన్నాయి. ఈయన 45 ఏళ్ల వయసులో 1826 లో క్షయ వ్యాధితో మరణించాడు.
లేనెక్ క్విమర్ (బ్రిటానీ) లో జన్మించాడు. ఇతనికి ఐదు లేదా ఆరు సంవత్సరాల వయసులో ఇతని తల్లి క్షయ వ్యాధితో చనిపోయింది, మరియు ఇతను ఇతని తాత అబె లేనెక్ (ఒక పురోహితుడు) తో జీవించడానికి వెళ్ళాడు. పన్నెండు సంవత్సరాల వయస్సులో ఇతను నాంటెస్ వెళ్లాడు ఇక్కడ తన అంకుల్ గుయిల్లౌమి-ఫ్రాంకోయిస్ లేనెక్ విశ్వవిద్యాలయంలో వైద్య శాఖలో పనిచేసేవాడు. లేనెక్ ప్రతిభ గల విద్యార్థి. ఇతను ఇంగ్లీష్ మరియు జర్మన్ నేర్చుకున్నాడు మరియు ఇతని అంకుల్ మార్గదర్శకత్వంలో తన వైద్య అధ్యయనాన్ని ప్రారంభించాడు.
1816లో ఇతను ఒక యువతిని పరీక్షించసాగాడు. ఆ రోజుల్లో వైద్యుడు రోగి గుండెను, ఊపిరితిత్తుల్ని పరీక్షించేటప్పుడు తన చెవుల్ని రోగి గుండెకు ఆనించి వినేవాడు. కాని లెనెక్ ఆ యువతిని పరీక్షించడానికి మొహమాటపడ్డాడు. గట్టి వస్తువుల ద్వారా చప్పుడు పయనిస్తుందని అతనికి తెలుసు. కాబట్టి అతను 24 కాగితాల్ని చుట్టగా చుట్టి వాటి ఒక కొనను తన చెవికీ, యింకొక కొనను ఆ యువతి గుండెకు ఆనించి వినగా మామూలు పద్ధతిలో కంటే చాలా స్పష్టంగా చప్పుడు వినపడి అతను సంతోషించాడు. తరువాత కొన్ని నెలలపాటు ఇతను నవీన స్టెతస్కోప్‌కు పూర్వపు మోటురకాలతో ప్రయోగాలు చేశాడు. చివరకు ఇతను వాడిన స్టెతస్కోప్ యొక్క సమాచారాన్నీ, నిరూపణన్నీ ప్రమాణ పత్రాల ద్వారా ఆధారంగా చేసుకొని ఒక రాత ప్రతిని 1817 మార్చి 8న తయారుచేశాడు. అంగశ్రవణానికి సంబంధించి నమోదైన మొట్టమొదటి రాతప్రతి యిదే. లెనెక్ తన పరికరానికి "లె సినిండర్" అని పేరుపెట్టాడు. తరువాత స్నేహితులు, సహచరులు ఇతనికి నచ్చచెప్పాక దానికి "స్టెతస్కోప్" అని పేరును మార్చాడు. గ్రీకు భాషలో స్టెతస్కోప్ కు "నేను గుండెను చూస్తున్నాను" అని అర్ధము. లెనెక్ ఆ స్టెతస్కోప్‌ను వెంటనే వాడుకలో ప్రవేశపెట్టాడు. తన ఇంటిలో ఒక చిన్న కర్మాగారాన్ని నెలకొల్పి ఇతను కర్ర స్టెతస్కోపుల్ని తయారుచేయసాగాడు. రెండు కర్ర ముక్కల్తో ఇతని పరికరం తయారైంది. ఒక వైపు చెవిలో పెట్టుకోడానికీ, యింకొకవైపు శంకు ఆకారంతోనూ వుండేది. బోలుగా వుండే యిత్తడి స్తంభాకారపు గొట్టంగల మూడవ ముక్కను ఆ శంకులాంటి మిక్కలోకి వుంచి గుండె కొట్టుకోవడాన్ని వినడానికీ ఊపిరితిత్తుల్ని పరీక్షించేటప్పుడు అది తీసివేయడానికీ వాడబడింది. ఈ స్టెతస్కోప్ ఉపయోగంతో లెనెక్ ఇంతకుముంచు తెలియని ఎన్నో రోగాల లక్షణాల్ని కనుగొని వాటిని నమోదుచేశాడు. 1818లో "Societe de I'Ecole de Medicine"కు అతను ఒక పత్రాన్ని సమర్పించాడు. తరువాత సంవత్సరం ఇతను కనుగొన్న పరిశోధనల్ని వివరిస్తూ ఒక గ్రంథాన్ని ప్రచురించాడు. ఒక్కొక్క గ్రంథ ప్రతితో సహా అతను నిర్మించిన స్టెతస్కోపులు కూడా అమ్మబడ్డాయి.
సర్వదర్శన సంగ్రహం
సర్వదర్శన సంగ్రహం (సంస్కృతం: सर्वदर्शनसंग्रहः) మాధవ విద్యారణ్యుడిచే రచించబడిన అతి ప్రాచీన హైందవ నాస్తిక తత్వం. ఇందులోకలవు.
మాధవ విద్యారణ్యుడు విజయనగర సామ్రాజ్యంలో హరిహరునికి, బుక్క రాయకీ రాచగురువు, మహర్షి. శృంగేరీ శారదా పీఠానికి 12వ జగద్గురువుగా 1380-1386 వరకూ వ్యవహరించారు. హంపి లో గానీ, వరంగల్లులో గానీ వీరు జన్మించి ఉండవచ్చునని ఒక అభిప్రాయము కలదు.
అన్ని అధ్యాయములలోను విద్యారణ్యుడు దైవముపై నున్న నమ్మకాన్ని ప్రశ్నిస్తాడు. ఈ మతాలను కనుగొన్నవారి వాక్కులను నేరుగా ప్రస్తావిస్తూనే వీటన్నింటికీ భిన్నంగా నాస్తికత్వాన్ని ప్రబోధిస్తాడు.
కాలగర్భంలో కలిసిపోయిన చార్వాకుని బోధనలకు ఇందులోని మొదటి అధ్యాయమైన చార్వాకదర్శనం ఒక చక్కని మూలం.
వంటలన్నీ ఇంట్లోనే వండేసి నివేదించేస్తే ఆ భోజనం దానంతకై అదే మనకు ఆకలి వేసినపుడు మన ఆకలిని తీరుస్తుంది.
పెరిఫెరల్
పెరిఫెరల్ అనేది కంప్యూటర్లో సమాచారాన్ని ఉంచడానికి లేదా కంప్యూటర్ నుండి సమాచారాన్ని పొందడానికి ఉపయోగించే ఒక పరికరం. పెరిఫెరల్స్ రెండు విభిన్న రకాలుగా ఉన్నాయి: ఇన్పుట్ పరికరాలు ఇవి కంప్యూటర్ తో పరస్పర చర్య చేస్తుండటం లేదా కంప్యూటర్ కు డేటా పంపడం చేస్తుంటాయి 
(మౌస్, కీబోర్డు, మొదలైనవి), మరియు అవుట్‌పుట్ పరికరాలు, ఇవి కంప్యూటర్ నుండి వినియోగదారుకు అవుట్‌పుట్ ను అందిస్తాయి (మానిటర్లు, ప్రింటర్లు, మొదలైనవి).
జింకు బ్రోమైడ్
జింకు బ్రోమైడ్ ఒక రసాయన సమ్మేళనం.ఇది ఒక అకర్బన సమ్మేళనపదార్థం.జింకు మరియు బ్రోమిన్ మూలకాల సమ్మేళనం వలన ఏర్పడిన రసాయన పదార్థం.జింకు బ్రోమైడ్‌ రసాయనిక సంకేత పదంZnBr.
జింకు బ్రోమైడ్ రంగులేని ఘనపదార్థం. జింకు క్లోరైడ్ తో పలు గుణాలలో,లక్షణాలలో పోలిక కలిగి ఉన్నది.ఇది నీటిలోనూ మరియు సేంద్రియ ద్రావణాలలో కరుగుతుంది.నీటిలో కరగడం వలన ఆమ్లద్రావణులను ఏర్పరచును.జింకు బ్రోమైడ్ అర్ద్రతాకర్షణ(hygroscopic) గుణం కలిగిన రసాయన సంయోగ పదార్థం. అర్ద్రతాకర్షణవలన రెండు జలాణువులనుకలిగిన జింకు బ్రోమైడ్ (ZnBr• 2HO)ను ఏర్పరచును.జింకు బ్రోమైడ్ అణుభారం 225.198 గ్రాములు /మోల్.20 °C వద్ద జింకు బ్రోమైడ్ సాంద్రత 4.20గ్రాములు/సెం.మీ.జింకు బ్రోమైడ్ ద్రవీభవన స్థానం/ద్రవీభవన ఉష్ణోగ్రత 394 °C (741 °F; 667K).మరియు బాష్పీభవన స్థానం 697 °C (1,287 °F; 970K).నీటిలో కరుగుతుంది. జింకు బ్రోమైడ్ 100 మి.లీ నీటిలో 20°Cవద్ద 447 గ్రాములు,100°Cవద్ద 538గ్రాములు కరుగుతుంది.అలాగే ఆల్కహాల్,ఈథర్,అసిటోన్ మరియు టెట్రాహైడ్రోఫురాన్ లలో కరుగుతుంది.బ్రోమైడ్వక్రీభవన గుణకం/ వక్రీభవనసూచిక 1.5452.
జింకు ఆక్సైడ్ లేదా జింకు లోహాన్ని హైడ్రోబ్రోమిక్ ఆమ్లంతో రసాయనికచర్య జరపరడం వలన రెండు జలాణువులను కలిగిన జింకు బ్రోమైడ్ ఏర్పడును.
ఇలా ఏర్పడిన ఆర్ద్ర జింకు బ్రోమైడ్‌ను కార్బన్ డైఆక్సైడ్ నిర్జలికరణ(dehydrate)చెయ్యడం వలన లేదా జింకు లోహం తో బ్రోమిన్మూలకాన్ని చర్య జరిపిం చడం వలన కూడా అనార్ద్ర జింకు బ్రోమైడ్ ఉత్పత్తి అగును.
అణునిర్మాణం సౌష్టవ పరంగా జింకు అయోడైడ్ ను పోలి ఉన్నది.
రావన్ అండ్ ఎడ్డి
రావన్ అండ్ ఎడ్డి, ప్రముఖ రచయిత, కిరణ్ నగార్కర్ రచించిన హాస్య నవల. ఈ పుస్తకములో రచయిత తన రాష్ట్రమైన మహారాష్ట్ర యొక్క జీవిత విధానాన్ని చాల చక్కగా పొందుపరిచారు. ఈ నవల, భారత దేశనికి స్వాతంత్ర్యం వచ్చిన నాటి కాలాన్ని, అనగా 1950 కాలం నాటి భారత దేశ పరిస్థితులను సూచిస్తుంది. హైందవులు, క్రైస్తవులు, స్వాతంత్ర్యం వచ్చిన నాటి కాలంలో వారి జీవన విధానం ఈ నవలలో మనకు కనబదుతుంది.
ఇది ఒక ఇద్దరబ్బాయిల కథ.అది 1950 నాటి కాలము. భారత దేశానికి అప్పుడె స్వాతంత్ర్యం వచ్చిన రోజులు.గోవా ఇంకా పోర్త్చుగల్ పాలనలో ఉంది.మతపరమైన, కులపరమైన భేదాలు చావల్లో (మహారాష్ట్ర) నివసించే ప్రజలకు సర్వసాధారణం. హైందవులు క్రైస్తవులతో, క్రైస్తవులు హైందవులతో మాట్లాడేవారు కారు.భాష వారికి అడ్డుగా నిలిచింది. రావన్ మరియు ఎడ్డీల కథ ఒక చిన్న సన్నివేశముతో ప్రారంభమవుతుంది. ఎడ్డి ఇంకా పుట్టలేదు. రావన్ అప్పటికే నెలల బాబు. రావన్ హైందవ కుటుంబానికి చెందిన అబ్బాయి. ఎడ్డి క్రైస్తవ కుటుంబానికి చెందిన అబ్బాయి.వీరు ముంబాయి మజాగోన్ ప్రాంతములో నివసిస్తూ ఉండేవారు.ఎడ్డి తండ్రి విక్టర్, రావన్ తల్లి పార్వతి భాయిని గాఢంగ ప్రేమిస్తున్నాడు.కాని ఆ విషయం ఆమెతో చెప్పడానికి అతనికి ధైర్యం సరిపోలేదు.నాలుగవ అంథస్థులో, ఆరుబయట ఒకరోజు పార్వతి బట్టలు ఆరవేస్తుండగా, ఆమెను గాఢంగ ప్రెమిస్థున్న విక్టర్ ఆమెవైపే చూస్తూ అలానే నిలచిపోయాడు. ఆమె దృష్టిని తనవైపు మరల్చుకోడానికి బదలుగ రావన్ తనను చూస్తూ హటాత్తుగ క్రింద పడుతువుండగా, విక్టర్ ఆ బాబుని కాపాడే ప్రయత్నములో తను కూడా మెడ మీది నుండి పడడం జరుగుతుంది. రావన్ని కాపదు
ఎస్.ఆర్.భల్లం
ఎస్.ఆర్.భల్లం కవిగా, సాహిత్య విమర్శకుడిగా సుప్రసిద్ధుడు. ఇతని అసలు పేరు భల్లం సూర్యనారాయణరాజు. పశ్చిమ గోదావరి జిల్లా,పాలకొల్లు మండలం, లంకలకోడేరులో 1959, జూన్ 1న జన్మించాడు. ఇతని తండ్రి భల్లం తిరుపతిరాజు గోమాత అనే కావ్యాన్ని రచించాడు. ఎస్.ఆర్.భల్లం ఉపాధ్యాయ వృత్తిని చేపట్టి తాడేపల్లి గూడెంలో నివసిస్తున్నాడు.
పాలకొండ (అయోమయ నివృత్తి)
పాలకొండ పేరుతో ఈ క్రింది ప్రదేశాలున్నాయి:
అయ్యదేవర పురుషోత్తమరావు
అయ్యదేవర పురుషోత్తమరావు ప్రసిద్ధి చెందిన నటుడు. నాటకాలలో శ్రీకృష్ణుడి పాత్రకు పేరెన్నిక గన్నవాడు.
అయ్యదేవర పురుషోత్తమరావు 1933, జూన్ 30వ తేదీ ఖమ్మం జిల్లా, ఎర్రుపాలెంలో జన్మించాడు. ఈయన తల్లిదండ్రులు దుర్గాంబ, రామనరసింహారావులు. ఇతని ఇంటిపేరు జమలాపురం. ఈ పేరు వినగానే సర్దార్‌ జమలాపురం కేశవరావు గుర్తుకొస్తారు. అంతటి స్వాతంత్య్రసమరవీరుల వంశంలో జన్మించిన పురుషోత్తమరావును మూడో సంవత్సరంలో అయ్యదేవర రంగనాయకమ్మ, లక్ష్మీనరసింహులు చేరదీసి పెంచుకోవడంతో జమలాపురం కాస్తా అయ్యదేవరగా మారింది. సంప్రదాయ కుటుంబం కావడంతో పినతల్లి రంగనాయకమ్మ పనీపాట చేసుకుంటూ పాడే పాటలు, భజన కీర్తనలు, సంప్రదాయ కీర్తనలు, పారాయణం చేసే గ్రంథాల ప్రభావం ఈయనపై ప్రబలంగానే పడింది. పురుషోత్తమరావు విద్యాభ్యాసం అంతా విజయవాడలో జరిగింది. కళలకు కాణాచి అయిన విజయవాడ ఈయన కళాతృష్ణను ఇంకా కొంచెం పెంచింది. పురుషోత్తమరావు పెద్దమ్మ కుమారుడు మీనవోలు వెంకటేశ్వరరావు పద్యాన్ని ఎలా పాడాలో తాను స్వయంగా పాడుతూ ఇతనికి నేర్పడం విశేషం. ఓ పర్యాయం వెంకటేశ్వరరావుతో కలసి పురుషోత్తమరావు సి.ఎస్‌.ఆర్‌. కృష్ణుడిగా నటించిన భీష్మ చిత్రం చూశాడు. ఆ సినిమాలో కృష్ణుడు కర్ణుడిని దెప్పిపొడుస్తూ చదివే పద్యం ఒకటుంది. ఆ పద్యం విన్న అయ్యదేవర ఆనందంతో పులకించిపోయారు. ఆనాటినుంచీ సి.ఎస్‌.ఆర్‌. అభిమానిగా మారి ఆయన చిత్రాలు చూశాడు. ఆయన నాటకాలు ఎక్కడ ఆడుతున్నా వెళ్లిచూశాడు. ఆయన హావభావాలు, విరుపులు, పద్యపఠనం తీరు, సంభాషిణల తీరు- మొత్తం అవగతం చేసుకొన్నాడు.
అయ్యదేవర తొలిసారిగా 1943లో అభిమన్యుడిగా ముఖానికి రంగు వేసుకున్నాడు. ఆ తర్వాత చదువు మీద దృష్టిసారించాడు. మళ్లీ 1959లోనే నటనవైపు మొగ్గాడు . హైదరాబాదులో శ్రీరామనవమినాడు అర్జునుడి పాత్ర ధరించాడు. ఇక అప్పట్నించీ సాంఘికాల్లో ఎన్నో పాత్రలు ధరించినా పౌరాణికాల్లో మాత్రం రాముడు, శ్రీకృష్ణుడి వేషాలే వేశాడు. అయ్యదేవర పురుషోత్తమరావు హైదరాబాదు భారతీయ బ్యాంకులో ఉద్యోగి కాబట్టి ఈయనని అందరూ బ్యాంకు కృష్ణుడు అనేవారు. ఇతడు ద్రౌపదీ వస్త్రాపహరణం, గయోపాఖ్యానం, నర్తనశాల, పాండవోద్యోగం, వీరాభీమన్యు, మహారధికర్ణ, పాండవవిజయం, పాదుకాపట్టాభిషేకం, భక్తరామదాసు, తులాభారం, చింతామణి, తుకారాం, వెంకటేశ్వర మహాత్మ్యం వంటి నాటకాల్లో ప్రధాన పాత్రలైన రాముడు, కృష్ణుడు, హరిశ్చంద్రుడు, శ్రీనివాసుడు, విశ్వామిత్రుడు, తుకారాం, కృష్ణదేవరాయలు, రాజరాజనరేంద్రుడు, బిల్వమంగళుడు వంటి పాత్రల్ని పోషించాడు. దివాకర్ల వెంకటావధాని రూపొందించిన అనేక సాహిత్య రూపకాల్లో కూడా నటించి పేరుపొందాడు. ‘భువనవిజయం’లో శ్రీకృష్ణ దేవరాయలు, ‘కనకాభిషేకం’లో ప్రౌఢదేవరాయలు, ‘‘ఆంధ్రభారతావతరణం’లో రాజరాజనరేంద్రుడిగా ఆ రూపకాలను రాష్ట్రంలోనేకాక, రాష్ట్రేతర ప్రాంతాల్లో కూడా అనేక చోట్ల ప్రదర్శించడం విశేషం.
అయ్యదేవర నటుడేకాక రచయిత కూడా. ‘యువభారతి’ సంచికల్లో ఎన్నో రచనలు చేశాడు. సృజనాత్మక సాహిత్యం ద్వారా కూడా పేరు పొందాడు. అనేక నవలలు, కవితలు, కథలు రాశాడు. ఇతడు ప్రచురించిన పుస్తకాలలో కొన్ని:
అయ్యదేవర జంటనగరాల్లో పలు సంస్థల్ని స్థాపించాడు. 1960లో "విజ్ఞాన దీపిక", 1961లో "విద్యానగర నాట్యమండలి", 1967లో "ఆంధ్రనాట్య విజ్ఞానసమితి", 1973లో "సి.ఎస్‌.ఆర్‌. కళామందిరం" వంటి సంస్థలను నెలకొల్పాడు. హైదరాబాదు త్యాగరాయ గానసభ సంయుక్తాధ్వర్యంలో అయ్యదేవర పురుషోత్తమరావు నాటకాలను ప్రదర్శిస్తున్నాడు. ప్రతి ఏడాది సి.ఎస్‌.ఆర్‌ జయంతిని ఘనంగా నిర్వహిస్తూండడం మరో విశేషం.
తలుపుదగ్గర పాటలు
ఇవి ముఖ్యముగా తలుపు దగ్గర ముఖా ముఖి జరిగిన సంవాదాలు పాటల రూపంలో ఉంటాయి. అందుకే వీటిని తలుపుదగ్గర పాటలు అంటారు. కొన్ని పద్యాలలో ఉన్నా గణవిభాజనకి లొంగవు కనుక వీటిని పాటలనే అంటారు.
సత్యభామ వాకిట శ్రీకృష్ణుడు నిలిచి తలుపు తీయమంటాడు. ఆమె ఖండిత నాయిక అయి చక్కని దేహము నలిపెక్కినదేమోయి అనీ చిక్కని గోరులు కొనలు వంగెనేమొయి అనీ నిలవదీస్తుంది. ఏవో కొంటి సమాధానలు చెబుతాడు స్వామి.
ఇంకో పాటలో సీతారాములకు తలుపు దగ్గర సంవాదము. అయితే సీత ఖండితనాయిక కాదు. ఆఅమ్మకు ఆఅయ్య సంగతంతా బాగా తెలుసును. కనక ఏదో వినోదానికి మాత్రమే అడ్డు ప్రశ్నలు వేస్తుంది. ఈ పాటలో చివ్వర ధరణిలో శ్రీహరి దాసుల బ్రోచితే అని కనబడుతుంది.
ఇంకో తలుపుదగ్గర పాట బాలకృష్ణ భామలకు సంవాదము. ఇందులోని భామ ప్రశ్నలలో గడుసుదనము పదునెక్కుతుంది. చీరలు రవికలు చిత్రపటంబులు కొనితెచ్చితివే భామా అని స్వామి అంటే, చీరలు కలిగితే చెలియలవలువలు చేగోని పోదువటోయీ అని అడుగుతుంది. పాముపై పవళించెడి వారికి పరుపులెక్కడివి అనీ, అక్షయముగ గజ అశ్వములుంటే పక్షినెక్కుటనేమోయీ అనీ విప్రుని ధోవతికొంగున యటుకులు విప్పితివటే యేమోయీ అనీ అల్లరి పెడుతతుంది.
ఇంకో తలుపుల పాట పార్వతి పరమేశ్వరుడు ల సంవాదము. వరనవమణి కనకోజ్వల కనకకవాటము దియ్యవెగౌరీ అని మహాఠీవిగా అడుగులు వేస్తూ ప్రారంభించింది. ఇది ఎవడొ ప్రౌఢకవి రచించి ఉంటాడు. "శఖిలోచనము, కలపము, చిలుకవజీరు" వంటి పదాలు కూడా ఇందులో ఉన్నాయి.
ఇంకో తలుపుల పాట శ్రీ వెంకటేశ్వరుడుకి అలమేలుమంగకూ సంవాదము. తన వంటిమీది చిన్నెలన్నింటికీ ఏదో సమాధానాలు చెప్పి, "భామరొనేనే మెరుగననుచు బల్ పామునైన బట్టెనే" అనీ "అతివల నెవ్వరి కలయలేదని అగ్ని నైన మింగినే" అనీ అంటాడు స్వామి. " వాటికంటె ప్రబుద్ధుడవు నీకు వాటివల్ల భయమేమి" అని అడ్డు సవాళ్ళు వేస్తుంది.
మనకింత వరకు లభించిన యక్షగానం లలో కందుకూరి రుద్రకవి (క్రీ.శ. 1580-1620) సుగ్రీవవిజయము ప్రాచీనమైనది. కాని ఇందులో తలుపుదగ్గర పాటలు లేవు. కాని మిగతా యక్షగానంలలో గరుడాచల నాటకము, వల్లాపుర ఉషాపరిణయము, గౌరీశంకరవిలాసము, ఆండాళ్ చరిత్రము మొదలైన వాటిలలో ఈ పాటలు ఉన్నాయి.
తమిళములో యక్షగానములు లేవంటారు. తలుపుతెరిచేపాట ఈ తెలుగురచనలలో ప్రవేశించి చాలా మార్పులు చెందింది. ఈనాడు తెలుగులో తలుపుదెగ్గరపాటలు చాలానే ఉన్నాయి. మొదట వీటిని ప్రచురించినవారు శ్రీ నందిరాజు చలపతిరావు గారు. వారు 1921లో ప్రచురించిన స్త్రీల పాటలు ఇవి ఉన్నాయి.
దేవాలయాలలో ఉత్సవ సమయాలలో వీటిని పాడుట పరిపాటి. ఈపాటలు చాలా మట్టుకు పున్నాగ రాగంలో ఉన్నాయి చాలా మట్టుకు. కొన్ని నాథనామక్రియలో ఉన్నాయి. ఈ రెంటికి మూర్ఛన ఒకటే గాని స్వరాలు తేడా ఉంటాయి. కాలక్రమాన ఈ పాటలలో దేవీ దేవరా అదృశ్యులై అన్నా చెల్లిళ్ళు, ముక్తికాంతా జీవులు, తారా చంద్రులు, ఉషా అనిరుద్ధులు, రతీదేవి, మన్మధుడు ప్రవేశించారు.
1954 భారతి మాస పత్రిక ఎడిషన్ 7.